02021R2178 — DA — 10.12.2021 — 000.002

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2021/2178 af 6. juli 2021 om supplerende regler til Europa-Parlamentets og Rådets forordning (EU) 2020/852, som præciserer indholdet og fremlæggelsen af de oplysninger, der skal offentliggøres af virksomheder, som er omfattet af artikel 19a eller 29a i direktiv 2013/34/EU, vedrørende miljømæssigt bæredygtige økonomiske aktiviteter, og som præciserer metodologien til sikring af overholdelse af denne oplysningsforpligtelse (EØS-relevant tekst) (EUT L 443 af 10.12.2021, s. 9)





Berigtiget ved:









▼B

KOMMISSIONENS DELEGEREDE FORORDNING (EU) 2021/2178

af 6. juli 2021

om supplerende regler til Europa-Parlamentets og Rådets forordning (EU) 2020/852, som præciserer indholdet og fremlæggelsen af de oplysninger, der skal offentliggøres af virksomheder, som er omfattet af artikel 19a eller 29a i direktiv 2013/34/EU, vedrørende miljømæssigt bæredygtige økonomiske aktiviteter, og som præciserer metodologien til sikring af overholdelse af denne oplysningsforpligtelse

(EØS-relevant tekst)







Artikel 1

Definitioner

I denne forordning forstås ved:

1) »miljømål«: ét af de miljømål, der er fastsat i artikel 9 i forordning (EU) 2020/852

2) »økonomisk aktivitet, der er i overensstemmelse med klassificeringssystemet«: en økonomisk aktivitet, der opfylder kravene i artikel 3 i forordning (EU) 2020/852

3) »økonomisk omstillingsaktivitet«: en økonomisk aktivitet, der opfylder kravene i artikel 10, stk. 2, i forordning (EU) 2020/852

4) »mulighedsskabende økonomisk aktivitet«: en økonomisk aktivitet, der opfylder kravene i artikel 16 i forordning (EU) 2020/852

5) »økonomisk aktivitet, der er omfattet af klassificeringssystemet«: en økonomisk aktivitet som beskrevet i de delegerede retsakter, der er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2, og artikel 15, stk. 2, i forordning (EU) 2020/852, uanset hvorvidt den pågældende økonomiske aktivitet opfylder alle de tekniske screeningskriterier, der er fastsat i nævnte delegerede retsakter

6) »økonomisk aktivitet, der ikke er omfattet af klassificeringssystemet«: en økonomisk aktivitet som ikke er beskrevet i de delegerede retsakter, der er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2 og artikel 15, stk. 2, i forordning (EU) 2020/852

7) »kapitalforvalter«: en virksomhed, der er omfattet af oplysningsforpligtelserne i artikel 19a og 29a i direktiv 2013/34/EU, og som enten er én af følgende: a) en FAIF som defineret i artikel 4, stk. 1, litra b), i Europa-Parlamentets og Rådets direktiv 2011/61/EU ( 1 ) b) et administrationsselskab som defineret i artikel 2, stk. 1, litra b), i Europa-Parlamentets og Rådets direktiv 2009/65/EF ( 2 ) eller c) et investeringsselskab, der er godkendt i overensstemmelse med artikel 27, 28 og 29 i direktiv 2009/65/EF, og som ikke med henblik på forvaltning heraf har udpeget et administrationsselskab, som er godkendt i overensstemmelse med nævnte direktivs artikel 6, 7 og 8

8) »finansiel virksomhed«: en virksomhed, der er omfattet af oplysningsforpligtelserne i artikel 19a og 29a i direktiv 2013/34/EU, og som er kapitalforvalter, kreditinstitut som defineret i artikel 4, stk. 1, nr. 1), i Europa-Parlamentets og Rådets forordning (EU) nr. 575/2013 ( 3 ), investeringsselskab som defineret i artikel 4, stk. 1, nr. 2), i forordning (EU) nr. 575/2013, forsikringsselskab som defineret i artikel 13, nr. 1), i Europa-Parlamentets og Rådets direktiv 2009/138/EF ( 4 ) eller genforsikringsselskab som defineret i artikel 13, nr. 4), i direktiv 2009/138/EF

9) »ikkefinansiel virksomhed«: en virksomhed, der er omfattet af oplysningsforpligtelserne i artikel 19a og 29a i direktiv 2013/34/EU, og som ikke er en finansiel virksomhed som defineret i nr. 8)

10) »forsikrings- eller genforsikringsaktivitet, der er i overensstemmelse med klassificeringssystemet«: en forsikrings- eller genforsikringsaktivitet, der overholder kriterierne i afsnit 10.1 og 10.2 i bilag II til delegeret forordning (EU) 2021/2139.

Artikel 2

Ikkefinansielle virksomheders offentliggørelse af oplysninger

1. Ikkefinansielle virksomheder offentliggør de oplysninger, der er omhandlet i artikel 8, stk. 1 og 2, i forordning (EU) 2020/852, som beskrevet i bilag I til nærværende forordning.

2. De i stk. 1 omhandlede oplysninger fremlægges i form af tabeller ved anvendelse af de skemaer, der er angivet i bilag II til nærværende forordning.

Artikel 3

Kapitalforvalteres offentliggørelse af oplysninger

1. Kapitalforvaltere offentliggør de oplysninger, der er omhandlet i artikel 8, stk. 1, i forordning (EU) 2020/852, som beskrevet i bilag III og XI til nærværende forordning.

2. De i stk. 1 omhandlede oplysninger fremlægges i form af tabeller ved anvendelse af det skema, der er angivet i bilag IV til nærværende forordning.

Artikel 4

Kreditinstitutters offentliggørelse af oplysninger

1. Kreditinstitutter offentliggør de oplysninger, der er omhandlet i artikel 8, stk. 1, i forordning (EU) 2020/852, som beskrevet i bilag V og XI til nærværende forordning.

2. De i stk. 1 omhandlede oplysninger fremlægges i form af tabeller ved anvendelse af det skema, der er angivet i bilag VI til nærværende forordning.

Artikel 5

Investeringsselskabers offentliggørelse af oplysninger

1. Investeringsselskaber offentliggør de oplysninger, der er omhandlet i artikel 8, stk. 1, i forordning (EU) 2020/852, som beskrevet i bilag VII og XI til nærværende forordning.

2. De i stk. 1 omhandlede oplysninger fremlægges i form af tabeller ved anvendelse af det skema, der er angivet i bilag VIII til nærværende forordning.

Artikel 6

Forsikrings- og genforsikringsselskabers offentliggørelse af oplysninger

1. Forsikrings- og genforsikringsselskaber offentliggør de oplysninger, der er omhandlet i artikel 8, stk. 1, i forordning (EU) 2020/852, som beskrevet i bilag IX og XI til nærværende forordning.

2. De i stk. 1 omhandlede oplysninger fremlægges i form af tabeller ved anvendelse af de skemaer, der er angivet i bilag X til nærværende forordning.

Artikel 7

Regler om offentliggørelse af oplysninger, som gælder for alle finansielle virksomheder

1. Eksponeringerne for centraladministrationer, centralbanker og supranationale udstedere udelukkes fra beregningen af tælleren og nævneren for finansielle virksomheders nøgleresultatindikatorer.

2. Derivater udelukkes fra tælleren for finansielle virksomheders nøgleresultatindikatorer.

3. Eksponeringer for virksomheder, der ikke er forpligtet til at offentliggøre ikkefinansielle oplysninger i henhold til artikel 19a eller 29a i direktiv 2013/34/EU, udelukkes fra tælleren for finansielle virksomheders nøgleresultatindikatorer.

4. Uden at det berører stk. 1, medtages miljømæssigt bæredygtige obligationer eller gældsinstrumenter, som har til formål at finansiere specifikke identificerede aktiviteter, og som er udstedt af en investeringsmodtagende virksomhed, i tælleren for nøgleresultatindikator op til den fulde værdi af de økonomiske aktiviteter, der er i overensstemmelse med klassificeringssystemet, som disse obligationer og gældsinstrumenter finansierer, på grundlag af oplysninger, som er fremlagt af den investeringsmodtagende virksomheder.

Eksponeringer, som ikke har til formål at finansiere specifikke identificerede aktiviteter, medtages i tælleren, vægtet med udsteders omsætningsbaserede KPI og den CapEx-baserede KPI i overensstemmelse med metodologien i bilag III, V, VII og IX.

Når de miljømæssigt bæredygtige obligationer eller gældsinstrumenter er udstedt af en investeringsmodtagende virksomhed med det formål at finansiere specifikke identificerede aktiviteter, fratrækker finansielle virksomheder derfor den investeringsmodtagende virksomheds KPI for at undgå dobbelttælling.

5. Når der foretages ændringer af de tekniske screeningskriterier, der er fastsat i de delegerede retsakter, som er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2, eller artikel 15, stk. 2, i forordning (EU) 2020/852, indberettes lån til særlige formål og de i stk. 4 nævnte instrumenter, som indehaves af finansielle virksomheder, som finansierer økonomiske aktiviteter eller aktiver, der er i overensstemmelse med klassificeringssystemet, hvis de finansierede økonomiske aktiviteter eller aktiver ikke er i overensstemmelse med de ændrede tekniske screeningskriterier, som sådan i henhold til nærværende forordning indtil fem år efter datoen for anvendelsen af de delegerede retsakter, som ændrer nævnte tekniske screeningskriterier.

6. Finansielle virksomheder foretager en inddeling af tælleren, når det er relevant, og nævneren i nøgleresultatindikatorerne for: a) eksponeringer for og investeringer i ikkefinansielle virksomheder b) eksponeringer for og investeringer i finansielle virksomheder c) eksponeringer for og investeringer i ikkefinansielle virksomheder, der er etableret i Unionen, og som ikke er omfattet af en forpligtelse til at offentliggøre en ikkefinansiel redegørelse i henhold til artikel 19a og 29a i direktiv 2013/34/EU d) eksponeringer for og investeringer i finansielle virksomheder, der er etableret i Unionen, og som ikke er omfattet af en forpligtelse til at offentliggøre en ikkefinansiel redegørelse i henhold til artikel 19a og 29a i direktiv 2013/34/EU, jf. stk. 2 e) eksponeringer for og investeringer i ikkefinansielle virksomheder, der er etableret i et tredjeland, og som ikke er omfattet af en forpligtelse til at offentliggøre en ikkefinansiel redegørelse i henhold til artikel 19a og 29a i direktiv 2013/34/EU f) eksponeringer for og investeringer i finansielle virksomheder, der er etableret i et tredjeland, og som ikke er omfattet af en forpligtelse til at offentliggøre en ikkefinansiel redegørelse i henhold til artikel 19a og 29a i direktiv 2013/34/EU g) eksponeringer for og investeringer i derivater h) andre eksponeringer og investeringer.

7. Finansielle virksomheder kan anvende skøn til at vurdere, hvorvidt deres eksponeringer for virksomheder som omhandlet i stk. 6, litra e) og f), er i overensstemmelse med klassificeringssystemet, når nævnte finansielle virksomheder er i stand til at dokumentere overholdelse af alle kriterierne i artikel 3 i forordning (EU) 2020/852, med undtagelse af kriterierne i nævnte forordnings artikel 3, litra b).

Finansielle virksomheder formaliserer, dokumenterer og offentliggør den metodologi, som sådanne skøn er baseret på, herunder den tilgang og den forskningsmetodologi, de primære antagelser og forsigtighedsprincipper, som de har anvendt.

Finansielle virksomheder offentliggør følgende:

a) den andel af eksponeringer, der er overensstemmelse med klassificeringssystemet, som er baseret på skøn uafhængigt af deres nøgleresultatindikator, som er offentliggjort i henhold til denne forordning

b) de foranstaltninger, som de har truffet, og den tidsfrist, som er nødvendig for at dokumentere overholdelse af kriterierne i artikel 3, litra b), i forordning (EU) 2020/852.

Artikel 8

▼C1

Regler om offentliggørelse af oplysninger, som gælder for alle finansielle og ikkefinansielle virksomheder

▼B

1. Finansielle virksomheder og ikkefinansielle virksomheder lader alle supplerende oplysninger, som ledsager de nøgleresultatindikatorer, der er fastsat i bilag I, III, V, VII og XI, indgå i de samme dele af den ikkefinansielle redegørelse, som indeholder disse indikatorer, eller indsætter krydshenvisninger til de dele af de ikkefinansielle redegørelser, som indeholder disse indikatorer.

2. Oplysninger, der er offentliggjort i overensstemmelse med denne forordning, dækker den årlige rapporteringsperiode fra det kalenderår, som går forud for datoen for offentliggørelsen af oplysninger.

3. Finansielle virksomheder og ikkefinansielle virksomheder forelægger i den ikkefinansielle redegørelse de nøgleresultatindikatorer, der dækker den foregående årlige rapporteringsperiode.

Med henblik på dette stykke skal den første årlige rapporteringsperiode omfatte 2023.

4. Finansielle virksomheder og ikkefinansielle virksomheder anvender i deres offentliggørelser af oplysninger den samme valuta som i deres årsregnskaber.

Finansielle virksomheder anvender deres modparters nyeste foreliggende data og nøgleresultatindikatorer til at beregne deres egne nøgleresultatindikatorer.

5. Nøgleresultatindikatorerne omfatter udelukkende målene for modvirkning af klimaændringer og tilpasning til klimaændringer indtil 12 måneder efter datoen for anvendelsen af de delegerede forordninger, som indeholder de tekniske screeningskriterier for de andre miljømål, og som er blevet vedtaget i henhold til artikel 12, stk. 2, artikel 13, stk. 2, artikel 14, stk. 2, og artikel 15, stk. 2, i forordning (EU) 2020/852.

Artikel 9

Gennemgang

1. Senest den 30. juni 2024 foretager Kommissionen en gennemgang af anvendelsen af denne forordning. Kommissionen vurderer navnlig behovet for eventuelle yderligere ændringer med hensyn til inddragelse af: a) eksponeringer for centraladministrationer og centralbanker i tælleren og nævneren for finansielle virksomheders nøgleresultatindikatorer b) eksponeringer for virksomheder, som ikke offentliggør en ikkefinansiel redegørelse i henhold til artikel 19a eller 29a i direktiv 2013/34/EU, i tælleren for finansielle virksomheders nøgleresultatindikatorer.

2. Gennemgangen af eksponeringer for SMV'er vil blive ledsaget af en konsekvensanalyse, der vurderer den administrative byrde, adgangen til finansiering og den potentielle indvirkning på SMV'er af en mulig udvidelse for at medtage eksponeringer for SMV'er, som ikke er omfattet af denne delegerede forordning, eller frivilligt at forelægge sådanne oplysninger.

3. Eksponeringerne for og investeringerne i virksomheder, som ikke offentliggør ikkefinansielle oplysninger i henhold til artikel 19a eller 29a i direktiv 2013/34/EU og artikel 8 i forordning (EU) 2020/852, men som frivilligt fremlægger sådanne dertil svarende oplysninger, kan fra den 1. januar 2025 medtages i tællerne for finansielle virksomheders nøgleresultatindikatorer, forudsat at der foreligger en positiv analyse som omhandlet i stk. 2.

Artikel 10

Ikrafttræden og anvendelse

1. Denne forordning træder i kraft på tyvendedagen efter offentliggørelsen i Den Europæiske Unions Tidende .

2. Fra den 1. januar 2022 indtil den 31. december 2022 offentliggør ikkefinansielle virksomheder kun den andel af deres samlede omsætning, kapital- og driftsudgifter, som udgøres af økonomiske aktiviteter, der er omfattet af klassificeringssystemet, og økonomiske aktiviteter, som ikke er omfattet af klassificeringssystemet, og de kvalitative oplysninger, der er omhandlet i afsnit 1.2. i bilag I, som har relevans for denne offentliggørelse af oplysninger.

3. Fra den 1. januar 2022 indtil den 31. december 2023 offentliggør finansielle virksomheder kun: a) den andel af deres samlede aktiver, som udgøres af deres eksponeringer for økonomiske aktiviteter, der er omfattet af klassificeringssystemet, og dem, som ikke er omfattet af klassificeringssystemet b) den andel af deres samlede aktiver, som udgøres af de eksponeringer, der er omhandlet i artikel 7, stk. 1 og 2 c) den andel af deres samlede aktiver, som udgøres af de eksponeringer, der er omhandlet i artikel 7, stk. 3 d) de kvalitative oplysninger, der er omhandlet i bilag XI.

Kreditinstitutterne offentliggør også den andel, som handelsbeholdningen udgør af deres samlede aktiver og interbanklån på anfordring.

Forsikrings- og genforsikringsselskaber offentliggør ligeledes andelen af forsikrings- og genforsikringsselskaber, som er omfattet af klassificeringssystemet, og dem, som ikke er omfattet af klassificeringssystemet.

4. Ikkefinansielle virksomheders nøgleresultatindikatorer, herunder eventuelle ledsagende oplysninger, som skal offentliggøres i henhold til bilag I og II til denne forordning, offentliggøres fra den 1. januar 2023.

5. Finansielle virksomheders nøgleresultatindikatorer, herunder eventuelle ledsagende oplysninger, som skal offentliggøres i henhold til bilag III, V, VII, IX og XI til denne forordning, offentliggøres fra den 1. januar 2024.

Punkt 1.2.3 og 1.2.4 i bilag V anvendes fra den 1. januar 2026.

Denne forordning er bindende i alle enkeltheder og gælder umiddelbart i hver medlemsstat.









BILAG I

IKKEFINANSIELLE VIRKSOMHEDERS KPI'ER

1. Indhold af KPI'er, som ikkefinansielle virksomheder skal offentligøre

1.1. Beskrivelse af nøgleresultatindikatorer (KPI'er)

1.1.1. KPI forbundet med omsætning (»omsætningsbaseret KPI«)

Den andel af omsætningen, der er omhandlet i artikel 8, stk. 2, litra a), i forordning (EU) 2020/852, beregnes som den del af nettoomsætningen, der hidrører fra produkter eller tjenesteydelser, herunder immaterielle aktiver, som er forbundet med økonomiske aktiviteter, der er i overensstemmelse med klassificeringssystemet (tæller), divideret med nettoomsætningen (nævner) som defineret i artikel 2, nr. 5), i direktiv 2013/34/EU. Omsætningen omfatter de indtægter, som er anerkendt i henhold til den internationale regnskabsstandard (IAS) 1, stk. 82, litra a), som vedtaget ved Kommissionens forordning (EF) nr. 1126/2008 ( 5 ).

Den i stk. 1 nævnte KPI udelukker fra sin tæller den del af nettoomsætningen, der hidrører fra produkter og tjenesteydelser, som er forbundet med økonomiske aktiviteter, der er blevet tilpasset til klimaændringer i overensstemmelse med artikel 11, stk. 1, litra a), i forordning (EU) 2020/852 og i overensstemmelse med bilag II til delegeret forordning (EU) 2021/2139, medmindre disse aktiviteter:

a) kvalificeres som mulighedsskabende aktiviteter, jf. artikel 11, stk. 1, litra b), i forordning (EU) 2020/852, eller

b) selv er i overensstemmelse med klassificeringssystemet.

1.1.2. KPI forbundet med kapitaludgifter (CapEx)(»CapEx-baseret KPI«)

Den andel af CapEx, der er nævnt i artikel 8, stk. 2, litra b), i forordning (EU) 2020/852, beregnes som tælleren divideret med nævneren som angivet i underpunkt 1.1.2.1 og 1.1.2.2 i dette bilag.

1.1.2.1. Nævner

►C1 Nævneren omfatter tilgange til materielle og immaterielle aktiver i løbet af regnskabsåret, som tages i betragtning før afskrivninger, amortiseringer og eventuelle genmålinger, inklusive dem, der hidrører fra op- og nedskrivninger, for det pågældende regnskabsår, og eksklusive ændringer i dagsværdien. ◄ Nævneren omfatter ligeledes tilgange til materielle og immaterielle aktiver, der hidrører fra virksomhedssammenslutninger.

For ikkefinansielle virksomheder, som anvender internationale regnskabsstandarder (IFRS'er) som vedtaget ved forordning (EF) nr. 1126/2008, omfatter CapEx omkostninger, der bogføres på grundlag af:

a) IAS 16 Materielle anlægsaktiver, stk. 73, litra e), nr. i) og iii)

b) IAS 38 Immaterielle aktiver, stk. 118, litra e), nr. i)

c) IAS 40 Investeringsejendomme, stk. 76, litra a) og b) (efter dagsværdimodellen)

d) IAS 40 Investeringsejendomme, stk. 79, litra d), nr. i) og ii) ►C1 (efter kostprismodellen) ◄

e) IAS 41 Landbrug, stk. 50, litra b) og e)

f) IFRS 16 Leasingkontrakter, stk. 53, litra h).

For ikkefinansielle virksomheder, som anvender nationale almindeligt anerkendte regnskabsprincipper (GAAP), omfatter CapEx de omkostninger, der bogføres i henhold til de gældende GAAP, og som svarer til de omkostninger, der af ikkefinansielle virksomheder, som anvender IFRS, medregnes i kapitaludgifterne.

Leasingkontrakter, der ikke fører til ►C1 indregning af en brugsret ◄ til aktivet, medregnes ikke som CapEx.

1.1.2.2. Tæller

Tælleren svarer til den del af kapitaludgifterne, der indgår i nævneren, og som er én af følgende:

a) er forbundet med aktiver eller processer, som har tilknytning til økonomiske aktiviteter, der er i overensstemmelse med klassificeringssystemet

b) indgår i en plan for at udvide økonomiske aktiviteter, der er i overensstemmelse med klassificeringssystemet, eller gøre det muligt at bringe økonomiske aktiviteter, der er omfattet af klassificeringssystemet, i overensstemmelse med klassificeringssystemet (»CapEx-planen«) under de betingelser, der er fastsat i dette underpunkt 1.1.2.2, andet afsnit

c) er forbundet med indkøb af produktion fra økonomiske aktiviteter, der er i overensstemmelse med klassificeringssystemet, og individuelle foranstaltninger, der giver mulighed for, at målaktiviteterne kan blive lavemissionsaktiviteter eller føre til reduktioner af drivhusgasemissioner, navnlig aktiviteter, der er opført i afsnit 7.3 til 7.6 i bilag I til den delegerede retsakt om klima, samt andre økonomiske aktiviteter, der er opført i de delegerede retsakter, der er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2, og artikel 15, stk. 2, i forordning (EU) 2020/852, og forudsat, at sådanne foranstaltninger gennemføres og er driftsklare inden for 18 måneder.

CapEx-planen, der er omhandlet i dette underpunkt 1.1.2.2, første afsnit, skal opfylde følgende betingelser:

a) planen har til formål enten at udvide de af virksomhedens økonomiske aktiviteter, der er i overensstemmelse med klassificeringssystemet, eller at opgradere økonomiske aktiviteter, der er omfattet af klassificeringssystemet, således at de bringes i overensstemmelse med klassificeringssystemet inden for en periode på fem år

b) planen skal offentliggøres på aggregeret niveau for hver økonomisk aktivitet og godkendes af ikkefinansielle virksomheders bestyrelse, enten direkte eller ved delegation.

Når de relevante tekniske screeningskriterier ændres før færdigudarbejdelsen af CapEx-planen, skal de ikkefinansielle virksomheder enten ajourføre planen inden for to år for at sikre, at de i litra a) omhandlede økonomiske aktiviteter stemmer overens med de ændrede tekniske screeningskriterier efter færdigudarbejdelsen af planen eller efterregne tælleren i den CapEx-baserede KPI. Ajourføringen af planen indleder på ny den i litra a) omhandlede periode. Den periode, der er omhandlet i underpunkt 1.1.2.2, andet afsnit, litra a), kan kun overskride fem år, hvis en længere periode er objektivt begrundet på grund af specifikke kendetegn ved den økonomiske aktivitet og den pågældende ajourføring, dog højst 10 år. Nævnte begrundelse skal fremgå af CapEx-planen og de kontekstspecifikke oplysninger, der er nærmere beskrevet i underpunkt 1.2.3 i dette bilag.

Hvis CapEx-planen ikke opfylder de betingelser, der er omhandlet i dette underpunkt 1.1.2.2, andet afsnit, skal det tidligere offentliggjorte KPI forbundet med kapitaludgifter efterregnes.

Tælleren skal også indeholde den del af CapEx, der går til tilpasning af økonomiske aktiviteter til klimaændringer, i overensstemmelse med bilag II til den delegerede retsakt om klima. Tælleren skal indeholde en inddeling for den del af CapEx, der overføres til væsentlige bidrag til tilpasning til klimaændringer.

1.1.3. KPI forbundet driftsudgifter (OpEx) (»OpEx-baseret KPI«)

Den andel af OpEx, der er nævnt i artikel 8, stk. 2, litra b), i forordning (EU) 2020/852, beregnes som tælleren divideret med nævneren som angivet i underpunkt 1.1.3.1 og 1.1.3.2 i dette bilag.

1.1.3.1. Nævner

Nævneren omfatter direkte ►C1 ikkeaktiverede omkostninger ◄ , der vedrører forskning og udvikling, foranstaltninger til renovering af bygninger, kortfristede leasingkontrakter, vedligehold og reparation, og eventuelle andre direkte udgifter, som vedrører den daglige vedligeholdelse af materielle anlægsaktiver, som varetages af den virksomhed eller de tredjeparter, som har fået overdraget aktiviteterne, og som er nødvendige for at sikre sådanne aktivers fortsatte og effektive funktion.

▼C1

Ikkefinansielle virksomheder, som anvender nationale GAAP, og som ikke aktiverer brugsretsaktiver, skal inkludere leasingomkostninger i OpEx i tillæg til de omkostninger, der er opført i underpunkt 1.1.3.1, første afsnit, i dette bilag.

▼B

1.1.3.2. Tæller

Tælleren svarer til den del af driftsudgifterne, der indgår i nævneren, og som er én af følgende:

a) er forbundet med aktiver eller processer, der har tilknytning til økonomiske aktiviteter, der er i overensstemmelse med klassificeringssystemet, herunder uddannelse og andre tilpasningsbehov for menneskelige ressourcer, og direkte ►C1 ikkeaktiverede omkostninger ◄ , som repræsenterer forskning og udvikling

b) indgår i CapEx-planen for at udvide økonomiske aktiviteter, der er i overensstemmelse med klassificeringssystemet, eller gøre det muligt, at bringe økonomiske aktiviteter, der er omfattet af klassificeringssystemet, i overensstemmelse med klassificeringssystemet (»CapEx-plan«) inden for en forud fastsat tidsfrist som yderligere defineret i dette underpunkt 1.1.3.2, andet afsnit

c) er forbundet med indkøb af produktion fra økonomiske aktiviteter, der er i overensstemmelse med klassificeringssystemet, og individuelle foranstaltninger, der giver mulighed for, at målaktiviteterne kan blive lavemissionsaktiviteter eller føre til reduktioner af drivhusgasemissioner, samt individuelle foranstaltninger med henblik på renovering af bygning som identificeret i de delegerede retsakter, der er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2, eller artikel 15, stk. 2, i forordning (EU) 2020/852, og forudsat, at sådanne foranstaltninger gennemføres og er driftsklare inden for 18 måneder.

CapEx-planen, der er omhandlet i dette underpunkt 1.1.3.2, første afsnit, skal opfylde de betingelser, der er beskrevet i underpunkt 1.1.2.2 i dette bilag.

Forsknings- og udviklingsomkostninger, der allerede er bogført i den CapEx-baserede KPI, medregnes ikke som OpEx.

Tælleren skal også indeholde den del af OpEx, der afsættes til tilpasning af økonomiske aktiviteter til klimaændringer, i overensstemmelse med bilag II til den delegerede retsakt om klima. Tælleren skal indeholde en inddeling for den del af OpEx, der overføres til væsentlige bidrag til tilpasning til klimaændringer.

Når driftsudgifterne ikke er væsentlige for ikkefinansielle virksomheders forretningsmodel, skal disse virksomheder:

a) fritages fra beregningen af tælleren i den OpEx-baserede KPI i overensstemmelse med underpunkt 1.1.3.2 og angive nævnte tæller som værende lig med eller tæt på nul

b) angive den samlede værdi af OpEx-nævneren, der er beregnet i overensstemmelse med underpunkt 1.1.3.1

c) redegøre for, hvorfor driftsudgifterne i deres forretningsmodel ikke er væsentlige.

1.2. Beskrivelse af oplysninger, der ledsager ikkefinansielle virksomheders KPI'er

Ikkefinansielle virksomheder offentliggør følgende oplysninger, som ledsager de relevante KPI'er

1.2.1. Anvendt regnskabspraksis

Ikkefinansielle virksomheder redegør for følgende:

a) hvordan omsætning, kapitaludgifter og driftsudgifter blev beregnet og overført til tælleren

b) det grundlag på hvilket omsætning, kapitaludgifter og driftsudgifter blev beregnet, herunder eventuelle vurderinger i forbindelse med overførsel af indtægter eller udgifter til diverse økonomiske aktiviteter.

Med hensyn til omsætning og kapitaludgifter indsætter ikkefinansielle virksomheder henvisninger til de dermed forbundne poster i de ikkefinansielle redegørelser.

Når anvendelsen af beregninger har ændret sig i forhold til den foregående regnskabsperiode, redegør ikkefinansielle virksomheder for, hvorfor disse ændringer resulterer i mere pålidelige og relevante oplysninger, og angiver efterregnede sammenligningstal.

Ikkefinansielle virksomheder offentliggør eventuelle væsentlige ændringer, der er opstået i regnskabsperioden i forbindelse med gennemførelsen af CapEx-planerne, som offentliggjort i overensstemmelse med underpunkt 1.1.2 i dette bilag. Ikkefinansielle virksomheder offentliggør alle af følgende:

a) de væsentlige ændringer, der er opstået i CapEx-planen, og de underliggende årsager til disse ændringer

b) indvirkningen af sådanne ændringer på de potentiale, der ligger i virksomhedens økonomiske aktiviteter, til at blive bragt i overensstemmelse med klassificeringssystemet og på den tidsfrist, inden for hvilket dette forventes at ske

c) efterregningen af henholdsvis den CapEx- og OpEx-baserede KPI for hvert år af de foregående regnskabsår, som er omfattet af planen, i tilfælde hvor ændringer i planen havde en indvirkning på de pågældende KPI'er.

1.2.2. Vurdering af overensstemmelse med forordning (EU) 2020/852

1.2.2.1. Oplysninger om vurdering af overensstemmelse med forordning (EU) 2020/852

Ikkefinansielle virksomheder:

a) beskriver arten af deres økonomiske aktiviteter, der er henholdsvis omfattet af og i overensstemmelse med klassificeringssystemet, ved at henvise til de delegerede retsakter, der er vedtaget i henhold til artikel 10, stk. 3, artikel 11, stk. 3, artikel 12, stk. 2, artikel 13, stk. 2, artikel 14, stk. 2, og artikel 15, stk. 2, i forordning (EU) 2020/852

b) redegør for, hvordan de har vurderet overensstemmelse med kriterierne i artikel 3 i forordning (EU) 2020/852 og de dertil knyttede tekniske screeningskriterier, som indgår i de i litra a) omhandlede delegerede retsakter

c) redegør for, hvordan de har undgået dobbelttælling i overførslen til tælleren af omsætning, CapEx- og OpEx-baserede KPI'er på tværs af økonomiske aktiviteter.

1.2.2.2. Bidrag til flere mål

Når en økonomisk aktivitet bidrager til flere miljømål, gør ikkefinansielle virksomheder følgende:

a) påviser overensstemmelse med kriterierne i artikel 3 i forordning (EU) 2020/852, navnlig med de tekniske screeningskriterier med hensyn til flere miljømål

b) offentliggør omsætningen, CapEx og OpEx fra nævnte aktivitet som bidrag til flere miljømål

c) medregner kun omsætningen fra nævnte aktivitet én gang i tælleren for KPI'erne i punkt 1.1 i dette bilag for at undgå dobbelttælling.

1.2.2.3. Opdeling af KPI'er

Når KPI'erne for en økonomisk aktivitet skal opdeles, navnlig når produktionsanlæg bruges på integreret vis, sikrer ikkefinansielle virksomheder, at

a) eventuelle opdelinger er baseret på kriterier, der er velegnede i forhold til den produktionsproces, der gennemføres, og afspejler de tekniske kendetegn ved nævnte proces

b) der fremlægges passende oplysninger, som ledsager KPI'erne, om grundlaget for en sådan opdeling.

1.2.3. Kontekstspecifikke oplysninger

Ikkefinansielle virksomheder redegør for tallene for hver KPI og årsagerne til eventuelle ændringer i disse tal i regnskabsperioden.

Ikkefinansielle virksomheder kan offentliggøre supplerende KPI'er baseret på omsætning, CapEx og OpEx, som omfatter investeringer i aktier, der regnskabsføres i joint venture-selskaber i henhold til IFRS 11 eller IAS 28, på et forholdsmæssigt grundlag svarende til deres andel af aktierne i joint venture-selskabet.

1.2.3.1. Kontekstspecifikke oplysninger om den omsætningsbaserede KPI

Ikkefinansielle virksomheder forelægger alle af følgende:

a) en kvantitativ inddeling af tælleren for at illustrere de primære årsager til ændringer i den omsætningsbaserede KPI i regnskabsperioden, f.eks. indtægter fra kontrakter med kunder, indtægter fra leasingkontrakter eller andre indtægtskilder

b) oplysninger om de beløb, der er forbundet med aktiviteter, der er i overensstemmelse med klassificeringssystemet, i forbindelse med ikkefinansielle virksomheders eget interne forbrug

c) en kvalitativ redegørelse for de nøgleelementer, der medfører en ændring i den omsætningsbaserede KPI i regnskabsperioden.

Ikkefinansielle virksomheder, der har udstedt miljømæssigt bæredygtige obligationer eller gældsinstrumenter med henblik på at finansiere specifikke identificerede aktiviteter, der er i overensstemmelse med klassificeringssystemet, offentliggør ligeledes den omsætningsbaserede KPI, der justeres for at undgå dobbelttælling.

1.2.3.2. Kontekstspecifikke oplysninger om den CapEx-baserede KPI

Ikkefinansielle virksomheder forelægger en kvantitativ inddeling på aggregeret niveau for hver økonomisk aktivitet af de beløb, der indgår i tælleren og en kvalitativ redegørelse for de nøgleelementer, der medfører en ændring af den CapEx-baserede KPI i regnskabsperioden. I en sådan inddeling skal alle af følgende oplyses:

a) en aggregering af tilgange til immaterielle anlægsaktiver, til internt genererede eller erhvervede immaterielle aktiver, herunder i en virksomhedssammenslutning, til investeringsejendomme, der er erhvervet eller medregnet i den regnskabsmæssige værdi, og i givet fald til kapitaliserede brugsretsaktiver

b) en aggregering af tilgange, der er forbundet med virksomhedssammenslutninger

c) en aggregering af udgifter, der er påløbet i forbindelse med økonomiske aktiviteter, der er i overensstemmelse med klassificeringssystemet, og udgifter, der er påløbet som led i CapEx-planen, jf. underpunkt 1.1.2 i dette bilag.

Ikkefinansielle virksomheder offentliggør de vigtigste oplysninger om hver af deres CapEx-planer som omhandlet i underpunkt 1.1.2 i dette bilag, herunder alle af følgende:

a) de miljømål, som forfølges

b) de pågældende økonomiske aktiviteter

c) de pågældende forsknings-, udviklings- og innovationsaktiviteter, hvis det er relevant

d) den tidsfrist, inden for hvilken hver af de økonomiske aktiviteter, der er i overensstemmelse med klassificeringssystemet, forventes at blive udvidet, eller inden for hvilken hver økonomisk aktivitet forventes at blive bragt i overensstemmelse med klassificeringssystemet, herunder i tilfælde hvor den tidsfrist, inden for hvilken den økonomisk aktivitet forventes at blive bragt i overensstemmelse med klassificeringssystemet, overskider fem år, en objektiv begrundelse herfor baseret på de specifikke kendetegn ved den økonomiske aktivitet og den pågældende ajourføring

e) de samlede kapitaludgifter, der forventes at påløbe i regnskabsperioden og i løbet af tidsfristerne for CapEx-planerne.

Ikkefinansielle virksomheder, der har udstedt miljømæssigt bæredygtige obligationer eller gældsinstrumenter med henblik på at finansiere specifikke identificerede aktiviteter, der er i overensstemmelse med klassificeringssystemet, offentliggør ligeledes den CapEx-baserede KPI, der justeres for de kapitaludgifter, der er i overensstemmelse med klassificeringssystemet, og som finansieres af sådanne obligationer eller gældsinstrumenter.

1.2.3.3. Kontekstspecifikke oplysninger om den OpEx-baserede KPI

Ikkefinansielle virksomheder forelægger alle af følgende:

a) en kvantitativ inddeling af tælleren (driftsudgifter som beregnet i overensstemmelse med underpunkt 1.1.3.2 i dette bilag) for at illustrere de nøgleelementer, der medfører en ændring af den OpEx-baserede KPI i regnskabsperioden

b) en kvalitativ redegørelse for de nøgleelementer, der medfører en ændring af den OpEx-baserede KPI i regnskabsperioden.

c) en redegørelse for de andre udgifter, der vedrører den daglige vedligeholdelse af poster for materielle anlægsaktiver, som indgår i beregningen af OpEx for både tælleren og nævneren.

Når OpEx indgår i en CapEx-plan som omhandlet i underpunkt 1.1.2.2 og 1.1.3.2 i dette bilag, offentliggør ikkefinansielle virksomheder de vigtigste oplysninger om hver af deres CapEx-planer i overensstemmelse med underpunkt 1.2.3.2 i dette bilag.

2. Metodologi for rapportering af KPI'er, som skal offentliggøres af ikkefinansielle virksomheder

Følgende krav finder anvendelse på offentliggørelser af oplysninger i henhold til artikel 8, stk. 2, i forordning (EU) 2020/852:

a) ikkefinansielle virksomheder angiver hver enkelt økonomisk aktivitet, herunder et delsæt af økonomiske omstillingsaktiviteter og mulighedsskabende økonomiske aktiviteter

b) ikkefinansielle virksomheder offentliggør KPI'erne for hver økonomisk aktivitet og de samlede KPI'er for alle økonomiske aktiviteter i den relevante virksomhed eller koncern

c) ikkefinansielle virksomheder offentliggør de KPI'er, der er fastsat i punkt 1.1.1, 1.1.2 og 1.1.3 i dette bilag, for hvert miljømål og de samlede KPI'er for alle miljømål på virksomheds- eller koncernplan på tværs af alle miljømål, samtidig med at dobbelttælling undgås

d) ikkefinansielle virksomheder angiver den andel af de økonomiske aktiviteter, der er i overensstemmelse med klassificeringssystemet, og de økonomiske aktiviteter, der er omfattet af klassificeringssystemet, som ikke opfylder tekniske screeningskriterier. Inden for en økonomisk aktivitet, der er omfattet af klassificeringssystemet, angiver ikkefinansielle virksomheder den andel af aktiviteten, der er i overensstemmelse med klassificeringssystemet

e) ikkefinansielle virksomheder angiver økonomiske aktiviteter, der ikke er omfattet af klassificeringssystemet, og offentliggør den andel, som disse økonomiske aktiviteter udgør af nævneren i den omsætningsbaserede KPI, på virksomheds- eller koncernplan

f) KPI'erne angives for den enkelte virksomhed, når denne virksomhed kun udarbejder ikkefinansielle redegørelser på individuelt grundlag, eller på koncernplan, når virksomheden udarbejder ikkefinansielle redegørelser på konsolideret grundlag.









BILAG II

SKEMAER TIL IKKEFINANSIELLE VIRKSOMHEDERS KPI'ER

ot

Kolonne 21 bør udfyldes for omstillingsaktiviteter, der bidrager til modvirkning af klimaændringer.

For aktiviteter, der er opført under A.2., kan ikkefinansielle virksomheder udfylde kolonne 5-17 på frivillig basis.

Skema: Andel af CapEx, der hidrører fra produkter eller tjenesteydelser forbundet med økonomiske aktiviteter, der er i overensstemmelse med klassificeringssystemet — Offentliggørelse for år N

For aktiviteter, der er opført under A.2., kan ikkefinansielle virksomheder udfylde kolonne 5-17 på frivillig basis.

Skema: Andel af OpEx, der hidrører fra produkter eller tjenesteydelser forbundet med økonomiske aktiviteter, der er i overensstemmelse med klassificeringssystemet — Offentliggørelse for år N

For aktiviteter, der er opført under A.2., kan ikkefinansielle virksomheder udfylde kolonne 5-17 på frivillig basis.









BILAG III

KAPITALFORVALTERES KPI

1. Indhold af KPI'en, som kapitalforvaltere skal offentligøre

KPI'en beregnes som tælleren divideret med nævneren som beskrevet i punkt 1.1. og 1.2. i dette bilag.

1.1. Tæller

Tælleren skal bestå af et vægtet gennemsnit af værdien af investeringer i investeringsmodtagende virksomheders økonomiske aktiviteter, der er i overensstemmelse med klassificeringssystemet. Det vægtede gennemsnit af værdien af investeringer skal baseres på andelen af investeringsmodtagende virksomheders økonomiske aktiviteter, der er i overensstemmelse med klassificeringssystemet, som måles ved følgende:

a) for investeringsmodtagende virksomheder, som er ikkefinansielle virksomheder, CapEx-baserede KPI'er, der hidrører fra beregningen af den investeringsmodtagende virksomheds KPI'er, i overensstemmelse med bilag I og II

b) for investeringsmodtagende virksomheder, som er kapitalforvaltere, omsætningsbaserede og CapEx-baserede KPI'er, der hidrører fra beregningen af den investeringsmodtagende virksomheds KPI'er, i overensstemmelse med bilag III og IV

c) for investeringsmodtagende virksomheder, som er kreditinstitutter, det omsætningsbaserede og CapEx-baserede nøgletal for grønne aktiver, der hidrører fra beregningen af nøgletallet for grønne aktiver, i overensstemmelse med bilag V og VI

d) for investeringsmodtagende virksomheder, som er investeringsselskaber, investeringer og indtægter, som hidrører fra beregningen af den investeringsmodtagende virksomheds omsætningsbaserede og CapEx-baserede KPI'er, i overensstemmelse med bilag VII og VIII, alt efter den andel af tjenesteydelser og aktiviteter, hvor der handles for egen regning, og den andel, hvor der ikke handles for egen regning, ud af investeringsselskabets indtægter

e) for investeringsmodtagende virksomheder, som er forsikrings- eller genforsikringsselskaber, investeringer, tegnede bruttopræmier eller, alt efter hvad der er relevant, samlede forsikringsindtægter, som hidrører fra beregningen af den omsætningsbaserede og den CapEx-baserede investeringsmæssige KPI, i givet fald kombineret med den forsikringsmæssige KPI for de investeringsmodtagende skadesforsikrings- og genforsikringsselskaber i overensstemmelse med bilag IX og X.

Beregningen skal gøre muliggøre modregning med henblik på indberetning af andelen af investeringer i økonomiske aktiviteter, der er i overensstemmelse med klassificeringssystemet, ved at anvende den metode, der er anvendt til at beregne korte nettopositioner, jf. artikel 3, stk. 4 og 5, i Europa-Parlamentets og Rådets forordning (EU) nr. 236/2012 ( 6 ).

Uanset dette punkt 1.1, første afsnit, skal gældsinstrumenter, som har til formål at finansiere specifikke identificerede aktiviteter, projekter eller miljømæssigt bæredygtige obligationer, som er udstedt af en investeringsmodtagende virksomhed, medregnes i tælleren op til værdien af de økonomiske aktiviteter, der er i overensstemmelse med klassificeringssystemet, som provenuet af nævnte obligationer og gældsinstrumenter finansierer, på grundlag af oplysninger, som er fremlagt af den investeringsmodtagende virksomhed.

1.2. Nævner

Nævneren skal bestå af værdien af alle aktiver under forvaltning (AuM) uden eksponeringer som omhandlet i denne forordnings artikel 7, stk. 1, som hidrører fra kapitalforvalteres kollektive såvel som individuelle porteføljeforvaltningsaktiviteter.

Kapitalforvaltere offentliggør en KPI, der er baseret på investeringsmodtagende virksomheders omsætningsbaserede KPI'er, og en KPI, der er baseret på investeringsmodtagende virksomheders CapEx-baserede KPI.

2. Metodologi for udarbejdelse og indberetning af den KPI, som kapitalforvaltere skal offentliggøre

Med henblik på oplysningerne i henhold til artikel 8, stk. 1, i forordning (EU) 2020/852, skal kapitalforvaltere:

a) offentliggøre KPI'erne for hvert miljømål og for aggregerede økonomiske aktiviteter, der er i overensstemmelse med klassificeringssystemet, i den relevante virksomhed eller koncern

b) angive et delsæt af omstillingsaktiviteter og mulighedsskabende økonomiske aktiviteter og offentliggøre KPI'erne for aggregerede økonomiske aktiviteter på virksomheds- eller koncernplan

c) angive en inddeling af tælleren og nævneren efter typen af investering

d) offentliggøre de KPI'er, som er forbundet med aggregerede økonomiske aktiviteter, der er omfattet af klassificeringssystemet

e) offentliggøre den andel, som økonomiske aktiviteter, der er omfattet af klassificeringssystemet, udgør af aktiverne under forvaltning

f) offentliggøre den andel af de samlede investeringer i eksponeringer som omhandlet i artikel 7, stk. 1, i denne forordning

g) angive KPI'erne for den enkelte kapitalforvalter, når denne virksomhed kun udarbejder ikkefinansielle redegørelser på individuelt grundlag, eller på koncernplan, når virksomheden udarbejder ikkefinansielle redegørelser på konsolideret grundlag.









BILAG IV

SKEMA TIL KAPITALFORVALTERES KPI'ER

Standardskema til oplysninger, som er påkrævet i henhold til artikel 8 i forordning (EU) 2020/852 (kapitalforvaltere)







Den vægtede gennemsnitsværdi af alle investeringer, der er rettet mod finansiering, eller som er forbundet med økonomiske aktiviteter, der er i overensstemmelse med klassificeringssystemet, i forhold til værdien af de samlede aktiver, der er omfattet af KPI'en, med følgende nedenstående vægtninger for investeringer i virksomheder: Omsætningsbaseret: % CapEx-baseret: % Den vægtede gennemsnitsværdi af alle investeringer, der er rettet mod finansiering, eller som er forbundet med økonomiske aktiviteter, der er i overensstemmelse med klassificeringssystemet, med følgende nedenstående vægtninger for investeringer i virksomheder: Omsætningsbaseret: (pengebeløb) CapEx-baseret: (pengebeløb) Den procentdel af aktiver, der er omfattet af KPI'en, i forhold til de samlede investeringer (samlet AuM) Eksklusive investeringer i statslige enheder, dækningsgrad: % Den monetære værdi af aktiver, der er omfattet af KPI'en. Eksklusive investeringer i statslige enheder. Dækningsgrad: (pengebeløb) Flere supplerende oplysninger: inddeling af KPI'ens nævner Procentdelen af derivater i forhold til de samlede aktiver, der er omfattet af KPI'en. X % Derivaternes værdi i pengebeløb: (pengebeløb) Andelen af eksponeringer for finansielle og ikkefinansielle EU-virksomheder, som ikke er omfattet af artikel 19a og 29a i direktiv 2013/34/EU, i forhold til de samlede aktiver, der er omfattet af KPI'en: For ikkefinansielle virksomheder: For finansielle virksomheder: Værdien af eksponeringer for finansielle og ikkefinansielle EU-virksomheder, som ikke er omfattet af artikel 19a og 29a i direktiv 2013/34/EU: For ikkefinansielle virksomheder: (pengebeløb) For finansielle virksomheder: (pengebeløb) Andelen af eksponeringer for finansielle og ikkefinansielle virksomheder fra tredjelande, som ikke er omfattet af artikel 19a og 29a i direktiv 2013/34/EU, i forhold til de samlede aktiver, der er omfattet af KPI'en: For ikkefinansielle virksomheder: For finansielle virksomheder: Værdien af eksponeringer for finansielle og ikkefinansielle virksomheder fra tredjelande, som ikke er omfattet af artikel 19a og 29a i direktiv 2013/34/EU: For ikkefinansielle virksomheder: (pengebeløb) For finansielle virksomheder: (pengebeløb) Andelen af eksponeringer for finansielle og ikkefinansielle virksomheder, som er omfattet af artikel 19a og 29a i direktiv 2013/34/EU, i forhold til de samlede aktiver, der er omfattet af KPI'en: For ikkefinansielle virksomheder: For finansielle virksomheder: Værdien af eksponeringer for finansielle og ikkefinansielle virksomheder, som er omfattet af artikel 19a og 29a i direktiv 2013/34/EU: For ikkefinansielle virksomheder: (pengebeløb) For finansielle virksomheder: (pengebeløb) Andelen af eksponeringer for andre modparter i forhold til de samlede aktiver, der er omfattet af KPI'en: X % Værdien af eksponeringer for andre modparter: (pengebeløb) Værdien af alle de investeringer, som finansierer økonomiske aktiviteter, der ikke er omfattet af klassificeringssystemet, i forhold til værdien af de samlede aktiver, der er omfattet af KPI'en: X % Værdien af alle de investeringer, som finansierer økonomiske aktiviteter, der ikke er omfattet af klassificeringssystemet: (pengebeløb) Værdien af alle de investeringer, som finansierer økonomiske aktiviteter, der er omfattet af klassificeringssystemet, men som ikke er i overensstemmelse med klassificeringssystemet, i forhold til værdien af de samlede aktiver, der er omfattet af KPI'en: X % Værdien af alle de investeringer, som finansierer økonomiske aktiviteter, der er omfattet af klassificeringssystemet, men som ikke er i overensstemmelse med klassificeringssystemet: (pengebeløb) Flere supplerende oplysninger: inddeling af KPI'ens tæller Andelen af eksponeringer, der er i overensstemmelse med klassificeringssystemet, for finansielle og ikkefinansielle virksomheder, som er omfattet af artikel 19a og 29a i direktiv 2013/34/EU, i forhold til de samlede aktiver, der er omfattet af KPI'en: For ikkefinansielle virksomheder: Omsætningsbaseret: % CapEx-baseret: % For finansielle virksomheder: Omsætningsbaseret: % CapEx-baseret: % Værdien af eksponeringer, der er i overensstemmelse med klassificeringssystemet, for finansielle og ikkefinansielle virksomheder, som er omfattet af artikel 19a og 29a i direktiv 2013/34/EU: For ikkefinansielle virksomheder: Omsætningsbaseret: (pengebeløb) CapEx-baseret: (pengebeløb) For finansielle virksomheder: Omsætningsbaseret: (pengebeløb) CapEx-baseret: (pengebeløb) Andelen af eksponeringer, der er i overensstemmelse med klassificeringssystemet, for andre modparter i forhold til de samlede aktiver, der er omfattet af KPI'en: Omsætningsbaseret: % CapEx-baseret: % Værdien af eksponeringer, der er i overensstemmelse med klassificeringssystemet, for andre modparter: Omsætningsbaseret: (pengebeløb) CapEx-baseret: (pengebeløb) Inddeling af KPI'ens tæller efter miljømål Aktiviteter, der er i overensstemmelse med klassificeringssystemet: 1) Modvirkning af klimaændringer Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx) 2) Tilpasning til klimaændringer Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx) 3) Bæredygtig anvendelse og beskyttelse af vand- og havressourcer Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx) 4) Omstilling til en cirkulær økonomi Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx) 5) Forebyggelse og bekæmpelse af forurening Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx) 6) Beskyttelse og genopretning af biodiversitet og økosystemer Omsætning: % CapEx: % Omstillingsaktiviteter: A % (Omsætning, CapEx) Mulighedsskabende aktiviteter: B % (Omsætning, CapEx)









BILAG V

KREDITINSTITUTTERNENES KPI'ER

1. Indhold af KPI'er, som kreditinstitutter skal offentligøre

1.1. Anvendelsesområde for KPI'erne

1.1.1. Konsolidering

Kreditinstitutterne offentliggør relevante KPI'er på grundlag af anvendelsesområdet for deres konsolideringsregler, som er fastlagt i overensstemmelse med afsnit II, kapitel 2, afdeling 2, i forordning (EU) nr. 575/2013.

1.1.2. Samlede omfattede aktiver

Beregningen af nøgletallet for grønne aktiver (»GAR«) for balanceførte eksponeringer skal omfatte følgende regnskabskategorier for finansielle aktiver, herunder lån og forskud, gældsinstrumenter, egenkapitalandele og tilbagetagen sikkerhedsstillelse:

a) finansielle aktiver til amortiseret kostpris

b) finansielle aktiver til dagsværdi gennem anden totalindkomst

c) investeringer i dattervirksomheder

d) joint venture-selskaber og associerede virksomheder

e) finansielle aktiver, der er klassificeret til dagsværdi gennem resultatet, og finansielle aktiver uden for handelsbeholdningen, som skal måles til dagsværdi gennem resultatet

f) sikkerhed i fast ejendom, som kreditinstitutter har opnået ved overtagelse til gengæld for eftergivelse af gæld.

De eksponeringer, der er omhandlet artikel 7, stk. 1, i denne forordning, skal udelukkes fra dækningsgraden for GAR.

Følgende aktiver skal udelukkes fra tælleren for GAR:

a) finansielle aktiver, som besiddes med handel for øje

b) interbanklån på anfordring

c) eksponeringer for virksomheder, der ikke er forpligtet til at offentliggøre ikkefinansielle oplysninger i henhold til artikel 19a eller 29a i direktiv 2013/34/EU.

Ved beregningen af KPI'er for ikkebalanceførte eksponeringer skal der tages hensyn til finansielle garantier, som er givet af kreditinstituttet, og aktiver under forvaltning for ikkefinansielle virksomheder, hvis gæld garanteres af kreditinstitutter, og ikkefinansielle investeringsmodtagende virksomheder. Andre ikkebalanceførte eksponeringer, f.eks. tilsagn, skal udelukkes fra denne beregning.

1.2. KPI'ernes indhold og metodologi

1.2.1. Nøgletal for grønne aktiver (GAR)

Med GAR angives andelen af kreditinstitutternes aktiver, som finansierer og er investeret i økonomiske aktiviteter, der er i overensstemmelse med klassificeringssystemet, som en andel af de samlede omfattede aktiver i overensstemmelse med underpunkt 1.1.2 i dette bilag.

GAR skal baseres på eksponeringerne og balancen i henhold til anvendelsesområdet for konsolideringsreglerne, jf. afsnit II, kapitel 2, afdeling 2, i forordning (EU) nr. 575/2013, for de typer af aktiver og porteføljeregnskaber, som er beskrevet i underpunkt 1.1.2 i dette bilag, herunder oplysninger om beholdninger og strømme, om omstillingsaktiviteter og mulighedsskabende aktiviteter og om specialiserede udlån og udlån til almindelige formål.

Kreditinstitutterne offentliggør alle af følgende:

a) det aggregerede GAR for omfattede balanceførte aktiver

b) inddelingen efter miljømål og efter typen af modpart.

Definitionen af KPI'erne skal baseres på følgende komponenter:

a) tælleren, som skal omfatte de lån og forskud, gældsinstrumenter, aktier, og tilbagetagen sikkerhedsstillelse, som finansierer økonomiske aktiviteter, der er i overensstemmelse med klassificeringssystemet, baseret på den omsætningsbaserede KPI og den CapEx-baserede KPI for underliggende aktiver

b) nævneren, som skal omfatte de samlede lån og forskud, samlede gældsinstrumenter, samlede aktier og den samlede tilbagetagne sikkerhedsstillelse og alle andre omfattede balanceførte aktiver.

Foruden GAR offentliggør kreditinstitutterne procentdelen af deres samlede aktiver, som er udelukket fra tælleren i nøgletallet for grønne aktiver, i overensstemmelse med artikel 7, stk. 2, i denne forordning og underpunkt 1.1.2 i dette bilag.

1.2.1.1. GAR, som finder anvendelse på eksponeringer for ikkefinansielle virksomheder

Kreditinstitutterne offentliggør GAR for beholdningen af lån, gældsinstrumenter og egenkapitalandele samt strømmen af nye udlån. Kreditinstitutterne følger følgende trin for at beregne GAR for hvert miljømål.







Miljømål Første trin Andet trin Nøgletal for grønne aktiver (GAR) Modvirkning af klimaændringer Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er omfattet af klassificeringssystemet, med henblik på målet om modvirkning af klimaændringer i forhold til ikkefinansielle virksomheders samlede lån/gældsinstrumenter/egenkapitalinstrumenter og alle andre omfattede balanceførte aktiver. Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er i overensstemmelse med klassificeringssystemet, med henblik på målet om modvirkning af klimaændringer i forhold til lån og forskud/gældsinstrumenter/egenkapitalinstrumenter, som finansierer økonomiske aktiviteter i sektorer, der er omfattet af klassificeringssystemet, med henblik på målet om modvirkning af klimaændringer. Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er i overensstemmelse med klassificeringssystemet, med henblik på målet om modvirkning af klimaændringer, i forhold til ikkefinansielle virksomheders samlede lån og forskud/gældsinstrumenter/egenkapitalinstrumenter og alle andre balanceførte aktiver Heraf: mulighedsskabende aktiviteter Heraf: mulighedsskabende aktiviteter Heraf: omstillingsaktiviteter Heraf: omstillingsaktiviteter Beholdninger og strømme Tilpasning til klimaændringer Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er omfattet af klassificeringssystemet, med henblik på målet om tilpasning til klimaændringer i forhold til ikkefinansielle virksomheders samlede lån/gældsinstrumenter/egenkapitalinstrumenter og alle andre omfattede balanceførte aktiver. Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er i overensstemmelse med klassificeringssystemet, med henblik på målet om tilpasning til klimaændringer i forhold til lån og forskud/gældsinstrumenter/egenkapitalinstrumenter, som finansierer økonomiske aktiviteter i sektorer, der er omfattet af klassificeringssystemet, med henblik på målet om tilpasning til klimaændringer Andel af lån og forskud/gældsinstrumenter/egenkapitalinstrumenter, som finansierer økonomiske aktiviteter, der er i overensstemmelse med klassificeringssystemet, med henblik på målet om tilpasning til klimaændringer, i forhold til ikkefinansielle virksomheders samlede lån og forskud/gældsinstrumenter/egenkapitalinstrumenter og alle andre omfattede balanceførte aktiver Heraf: mulighedsskabende aktiviteter Heraf: mulighedsskabende aktiviteter Heraf: tilpasningsaktiviteter Heraf: omstillingsaktiviteter Beholdninger og strømme Andre miljømål Samme nøgletal for hvert de andre fire miljømål skal offentliggøres, når screeningskriterierne er fastlagt. Der er tale om følgende: bæredygtig anvendelse og beskyttelse af vand- og havressourcer omstilling til en cirkulær økonomi forebyggelse og bekæmpelse af forurening beskyttelse og genopretning af biodiversitet og økosystemer.

i) GAR for udlånsaktiviteter til ikkefinansielle virksomheder og ikkefinansielle virksomheders egenkapitalandele i forbindelse med lån og forskud (»GAR L&A«).

Kreditinstitutterne anvender og offentliggør følgende poster med henblik på beregning af GAR for denne type af eksponeringer:

(1)(a) de samlede lån og forskud til ikkefinansielle virksomheder, herunder lån og forskud, der er anerkendt i henhold til de regnskabskategorier, der er omhandlet i punkt 1.2 i dette bilag, og som udgør den regnskabsmæssige bruttoværdi af følgende: i) lån og forskud til amortiseret kostpris og til dagsværdi gennem anden totalindkomst ii) lån og forskud, som ikke besiddes med handel for øje, til dagsværdi gennem resultatet.

(1)(b) lån og forskud til ikkefinansielle virksomheder, som finansierer økonomiske aktiviteter, der er omfattet af klassificeringssystemet, for hvert miljømål, herunder den regnskabsmæssige bruttoværdi af lån og forskud i de relevante regnskabskategorier, som rettes mod virksomheder, der udfører økonomiske aktiviteter, der er omfattet af klassificeringssystemet (i givet fald 4-cifrede koder i den statistiske nomenklatur for økonomiske aktiviteter (NACE)), og som er relevante for hvert miljømål.

(1)(c) lån og forskud til ikkefinansielle virksomheder, som finansierer økonomiske aktiviteter, der er i overensstemmelse med klassificeringssystemet, herunder alle lån og forskud, som finansierer økonomiske aktiviteter, der er i overensstemmelse med klassificeringssystemet, herunder delsæt af økonomiske omstillingsaktiviteter og mulighedsskabende økonomiske aktiviteter.

Beløbet med henblik på (1)(c) skal beregnes ved anvendelse af følgende formel: 1(c) = (1)(c)(1) + (1)(c)(2), hvor:

(1)(c)(1) repræsenterer lån og forskud, når anvendelsen af provenuet er kendt, herunder specialiserede udlån — projektfinansieringslån som defineret i bilag V til Kommissionens gennemførelsesforordning (EU) nr. 680/2014 ( 7 )

(1)(c)(2) repræsenterer lån og forskud, når anvendelsen af provenuet er ukendt (almindelige lån).

Med henblik på (1)(c)(1) tager kreditinstitutter hensyn til den regnskabsmæssige bruttoværdi af projektfinansieringseksponeringer for den ikkefinansielle virksomhed, alt efter i hvilket omfang og med hvilken andel det finansierede projekt selv finansierer en økonomisk aktivitet, der er i overensstemmelse med klassificeringssystemet. Vurderingen af, hvorvidt dette krav er blevet opfyldt, skal baseres på oplysninger, som modparten har fremlagt, om de projektet eller aktiviteter, som provenuet vil blive anvendt på. Kreditinstitutterne fremlægger oplysninger om den type af økonomisk aktivitet, der finansieres. Dobbelttælling tillades ikke. Når den samme specialiserede udlånseksponering kan have relevans for to miljømål, tildeler kreditinstitutterne den til det mest relevante miljømål.

Med henblik på (1)(c)(2) tager kreditinstitutterne udgangspunkt i den omsætningsbaserede KPI, som modparten offentliggør for hvert miljømål i overensstemmelse med denne forordning. Det beløb, der udgøres af lån og forskud til ikkefinansielle virksomheder, er summen af den regnskabsmæssige bruttoværdi af de samlede lån og forskud med ukendt anvendelse af provenuet til ikkefinansielle virksomheder, vægtet efter andelen af økonomiske aktiviteter, der er i overensstemmelse med klassificeringssystemet, med en inddeling efter omstillingsaktiviteter og mulighedsskabende aktiviteter for hver modpart.

Kreditinstitutterne beregner KPI'erne for disse typer af eksponeringer som følger:

Første trin = (1)(b)/(1)(a).

Andet trin = (1)(c)/(1)(b). Kreditinstitutterne offentliggør separat den del af KPI'en, der henviser til mulighedsskabende aktiviteter, når det er relevant.

GAR L&A (for hvert miljømål) = (1)(c)/(1)(a). Kreditinstitutterne offentliggør GAR på grundlag af den omsætningsbaserede KPI og offentliggør separat den del af KPI'en, der henviser til mulighedsskabende aktiviteter og omstillingsaktiviteter, når det er relevant.

Følgende aspekter af KPI'erne skal offentliggøres:

a) beholdninger, der er baseret på den samlede regnskabsmæssige bruttoværdi af lån og forskud, fra referencedatoen for offentliggørelse

b) strømme, der er baseret på den regnskabsmæssige bruttoværdi af lån og forskud, i det år, der går forud for referencedatoen for offentliggørelse

c) en separat inddeling efter mulighedsskabende aktiviteter, omstillingsaktiviteter og tilpasningsaktiviteter og af specialiserede udlån.

ii) GAR for gældsinstrumenter, der er udstedt til ikkefinansielle virksomheder (»GAR DS«)

Kreditinstitutterne beregner og offentliggør følgende poster med henblik på beregning af GAR for denne type af eksponeringer:

(2)(a) Ikkefinansielle virksomheders samlede gældsinstrumenter, herunder den regnskabsmæssige bruttoværdi af gældsinstrumenter til amortiseret kostpris og til dagsværdi gennem anden totalindkomst og gældsinstrumenter, som ikke besiddes med handel for øje, til dagspris gennem resultater.

(2)(b) Gældsinstrumenter, der besiddes af ikkefinansielle virksomheder, som finansierer økonomiske aktiviteter, der er i overensstemmelse med klassificeringssystemet, for hvert miljømål, herunder den regnskabsmæssige bruttoværdi af gældsinstrumenter i de relevante regnskabskategorier, som er rettet mod virksomheder, der udfører økonomiske aktiviteter, der er omfattet af klassificeringssystemet (i givet fald 4-cifrede NACE-koder).

(2)(c) Gældsinstrumenter rettet mod relevante enheder, som finansierer økonomiske aktiviteter, der er i overensstemmelse med klassificeringssystemet, herunder alle gældsinstrumenter, som finansierer økonomiske aktiviteter, der er i overensstemmelse med klassificeringssystemet, herunder omstillingsaktiviteter og mulighedsskabende aktiviteter.

Beløbet med henblik på (2)(c) skal beregnes ved anvendelse af følgende formel:

2(c) = (2)(c)(1) + (2)(c)(2) hvor:

(2)(c)(1) repræsenterer gældsinstrumenter, hvor anvendelsen af provenuet er kendt, (2)(c)(2) repræsenterer gældsinstrumenter, hvor anvendelsen af provenuet ikke er kendt.

Med henblik på 2(c)(1) tager kreditinstitutter følgende i betragtning:

(2)(c)(1)(a) Kreditinstitutterne tager hensyn til den samlede regnskabsmæssige bruttoværdi af eksponeringer for miljømæssigt bæredygtige obligationer, der er udstedt i overensstemmelse med EU-lovgivningen. Aktuelle udstedelser af obligationer, der af udstederne kvalificeres som grønne obligationer, hvis provenu skal investeres i økonomiske aktiviteter, der er i overensstemmelse med klassificeringssystemet, skal vurderes, alt efter i hvor høj grad økonomiske aktiviteter eller finansierede projekter er i overensstemmelse med klassificeringssystemet, jf. forordning (EU) 2020/852, på grundlag af specifikke oplysninger, som udstederen har fremlagt om en udstedelse. Kreditinstitutterne sørger for gennemsigtighed vedrørende den type af økonomisk aktivitet, der finansieres. Dobbelttælling tillades ikke. Når den samme grønne obligation kan have relevans for to miljømål, tildeler kreditinstitutterne den til det mest relevante mål.

(2)(c)(1)(b) Kreditinstitutterne tager hensyn til den regnskabsmæssige bruttoværdi af gældsinstrumenter, der er investeret i projektfinansieringseksponeringer, for så vidt som projektets aktiviteter er økonomiske aktiviteter, der er i overensstemmelse med klassificeringssystemet. Vurdering skal baseres på specifikke oplysninger, som udstederen har fremlagt om den pågældende udstedelse. Dobbelttælling tillades ikke. Når den samme specialiserede udlånseksponering kan have relevans for to miljømål, tildeler kreditinstitutterne den til det mest relevante miljømål. Kreditinstitutterne sørger for gennemsigtighed vedrørende den type af økonomisk aktivitet, der finansieres.

Med henblik på (2)(c)(2) tager kreditinstitutterne udgangspunkt i den omsætningsbaserede KPI og den CapEx-baserede KPI, som modparten offentliggør i overensstemmelse med artikel 2 i denne forordning. Det beløb, der udgøres af gældsinstrumenter, der er udstedt til ikkefinansielle virksomheder, er summen af den regnskabsmæssige bruttoværdi af de samlede gældsinstrumenter med ukendt anvendelse af provenuet, vægtet efter andelen af økonomiske aktiviteter, der er i overensstemmelse med klassificeringssystemet, med en inddeling efter omstillingsaktiviteter og mulighedsskabende aktiviteter for hver modpart.

Kreditinstitutterne beregner de foreslåede KPI'er efter følgende formel for denne type af eksponeringer:

Første trin = (2)(b)/(2)(a)

Andet trin = (2)(c)/(2)(b) Kreditinstitutterne offentliggør separat den del af KPI'en, der henviser til mulighedsskabende aktiviteter og omstillingsaktiviteter, når det er relevant.

GAR DS = (2)(c)/(2)(a) på grundlag af den omsætningsbaserede KPI (2)(c)/(2)(a) på grundlag af den CapEx-baserede KPI

Følgende aspekter af KPI'erne skal offentliggøres:

a) beholdninger, der er baseret på den samlede regnskabsmæssige bruttoværdi af gældsinstrumenter, fra referencedatoen for offentliggørelse

b) strømme, der er baseret på den regnskabsmæssige bruttoværdi af gældsinstrumenter, i det år, der går forud for referencedatoen for offentliggørelse

c) separat inddeling efter mulighedsskabende aktiviteter og omstillingsaktiviteter og efter specialiserede udlån.

iii) nøgletal for grønne aktiver for kreditinstitutters egenkapitalandele i ikkefinansielle virksomheder (»GAR EH«)

Kreditinstitutterne beregner og offentliggør følgende:

a) andelen af egenkapitalandele i ikkefinansielle virksomheder, der udøver økonomiske aktiviteter, der er omfattet af klassificeringssystemet, i forhold til ikkefinansielle virksomheders samlede egenkapitalandele. Tælleren skal omfatte den regnskabsmæssige bruttoværdi af de egenkapitalandele, som ikke besiddes med handel for øje, og som omfatter finansielle aktiver til dagspris gennem anden totalindkomst og finansielle aktiver, som ikke besiddes med handel for øje, til dagspris gennem resultater, samt investeringer i de af finansielle virksomheders datterselskaber, joint ventures og associerede virksomheder, som udøver økonomiske aktiviteter, der er omfattet af klassificeringssystemet. Nævneren skal omfatte den samlede regnskabsmæssig bruttoværdi af de egenkapitalandele, som ikke besiddes i med handel for øje, og som omfatter finansielle aktiver til dagspris gennem anden totalindkomst og finansielle aktiver, som ikke besiddes i med handel for øje, til dagspris gennem resultater, samt investeringer i finansielle virksomheders datterselskaber, joint venture-selskaber og associerede virksomheder.

b) andelen af egenkapitalandele i ikkefinansielle virksomheder, der udøver økonomiske aktiviteter, der er i overensstemmelse med klassificeringssystemet, i forhold til egenkapitalandele i disse ikkefinansielle virksomheder, som udøver økonomiske aktiviteter, der er omfattet af klassificeringssystemet. Tælleren svarer til den regnskabsmæssige bruttoværdi af de egenkapitalandele, som ikke besiddes med handel for øje, på grundlag af den omsætningsbaserede KPI og den CapEx-baserede KPI, der er forbundet med økonomiske aktiviteter, der er i overensstemmelse med klassificeringssystemet, og som udøves af den ikkefinansielle virksomhed, der ejer egenkapitalinstrumenterne. Nævneren skal omfatte den regnskabsmæssige bruttoværdi af de egenkapitalandele, som ikke besiddes med handel for øje, baseret på den omsætningsbaserede KPI for de ikkefinansielle virksomheder, som udøver økonomiske aktiviteter, der er omfattet af klassificeringssystemet.

c) GAR EH = Andelen af egenkapitalandele i ikkefinansielle virksomheder, som finansierer økonomiske aktiviteter, der er i overensstemmelse med klassificeringssystemet, i forhold til ikkefinansielle virksomheders samlede egenkapitalandele. Tælleren skal svare til den regnskabsmæssige bruttoværdi af de egenkapitalandele, som ikke besiddes med handel for øje, vægtet efter den omsætningsbaserede KPI og den CapEx-baserede KPI, der er forbundet med økonomiske aktiviteter, der er i overensstemmelse med klassificeringssystemet, som offentliggjort af den ikkefinansielle virksomhed, der ejer egenkapitalinstrumenterne. Nævneren skal omfatte den samlede regnskabsmæssige bruttoværdi af de egenkapitalandele, som ikke besiddes med handel for øje, af ikkefinansielle virksomheder.

Følgende aspekter af nøgletal skal offentliggøres:

a) beholdninger, der er baseret på den samlede regnskabsmæssige bruttoværdi af egenkapitalandele, fra referencedatoen for offentliggørelse

b) strømme, der er baseret på den regnskabsmæssige bruttoværdi af egenkapitalandele, i det år, der går forud for referencedatoen for offentliggørelse

c) separat inddeling efter mulighedsskabende aktiviteter og omstillingsaktiviteter.

iv) GAR for den samlede finansiering i ikkefinansielle virksomheder (udlån plus egenkapitalandele)

De tre nøgletal for hvert miljømål skal offentliggøres på grundlag af den omsætningsbaserede KPI og for gældsinstrumenter og egenkapitalandele på grundlag af den omsætningsbaserede KPI og CapEx-baserede KPI for underliggende aktiver på aggregeret niveau for alle balanceførte finansieringsinstrumenter, herunder egenkapitalandele i ikkefinansielle virksomheder.

Tælleren og nævneren i nøgletallene skal omfatte den regnskabsmæssige bruttoværdi af lån og forskud, gældsinstrumenter og egenkapitalandele, som er relevante i det enkelte tilfælde.

1.2.1.2. Nøgletallet for grønne aktiver for udlånsaktiviteter til ikkefinansielle virksomheder og finansielle virksomheders egenkapitalandele.

GAR for udlånsaktiviteter til ikkefinansielle virksomheder og finansielle virksomheders egenkapitalandele skal beregnes som en andel af lån og forskud, gældsinstrumenter og egenkapitalandele i relevante porteføljeregnskaber, som finansierer økonomiske aktiviteter, der er i overensstemmelse med klassificeringssystemet, med henblik på hvert miljømål i forhold til finansielle virksomheders samlede lån og forskud, gældsinstrumenter og egenkapitalandele.

Dette GAR skal indeholde oplysninger om modvirkning af klimaændringer og tilpasning til klimaændringer med en inddeling efter mulighedsskabende aktiviteter. I forbindelse med modvirkning af klimaændringer skal GAR også indeholde oplysninger om omstillingsaktiviteter og tilpasningsaktiviteter. I forbindelse med sådanne aktiviteter, som bidrager til modvirkning af klimaændringer og tilpasning til klimaændringer og andre miljømål, offentliggør kreditinstitutter ligeledes oplysninger om beholdninger og strømme.

Tælleren i GAR for finansielle virksomheder skal beregnes på grundlag af modparternes KPI'er, som er beregnet i henhold til denne forordning. Det beløb, der udgøres af lån og forskud til, gældsinstrumenter og egenkapitalandele i relevante porteføljeregnskaber i finansielle virksomheder, som skal medregnes i tælleren i nøgletallet, skal være summen af deres regnskabsmæssige bruttoværdi, vægtet med andelen af økonomiske aktiviteter, der er i overensstemmelse med klassificeringssystemet, med en inddeling efter omstillingsaktiviteter, tilpasningsaktiviteter og mulighedsskabende aktiviteter for hver modpart.

Når modparten er et andet kreditinstitut, skal den omsætningsbaserede KPI og den CapEx-baserede KPI udgøre den regnskabsmæssige bruttoværdi af gældsinstrumenter, lån og forskud og egenkapitalandele i relevante porteføljeregnskaber, vægtet med modpartens »samlede GAR som defineret i punkt«, dvs. den regnskabsmæssige bruttoværdi ganget med modpartens »samlede GAR«.

Når modparten er et investeringsselskab, skal følgende beregning anvendes baseret på den andel, som tjenesteydelserne udgør af investeringsselskabets indtægt:

a) for investeringsselskaber, der handler for egen regning i overensstemmelse med bilag I, afsnit A, i Europa-Parlamentets og Rådets direktiv 2014/65/EU ( 8 ), skal den regnskabsmæssige bruttoværdi af gældsinstrumenter, lån og forskud og egenkapitalandele vægtes med det omsætningsbaserede og det CapEx-baserede GAR, som investeringsselskaberne har offentliggjort, dvs. at den regnskabsmæssige bruttoværdi ganges med »værdien af aktiver (gældsinstrumenter, egenkapitalinstrumenter, likvide midler og derivater), der er investeret i økonomiske aktiviteter, der er i overensstemmelse med klassificeringssystemet, som en andel af værdien af de samlede investerede aktiver«

b) for investeringsselskaber, som ikke handler for egen regning i overensstemmelse med bilag I, afsnit A, i direktiv 2014/65/EU, skal den regnskabsmæssige bruttoværdi af gældsinstrumenter, lån og forskud og egenkapitalandele vægtes med den omsætningsbaserede og den CapEx-baserede KPI for indtægter, dvs. gebyrer, provisioner og andre monetære fortjenester, som investeringsselskaberne har offentliggjort, dvs. den regnskabsmæssige bruttoværdi ganget med »gebyrer, provisioner og andre monetære fortjenester, der hidrører fra tjenesteydelser og aktiviteter, der er rettet mod økonomiske aktiviteter, der er i overensstemmelse med klassificeringssystemet, som en andel af de samlede gebyrer, provisionsindtægter og andre monetære fortjenester, der hidrører fra alle tjenesteydelser og aktiviteter«.

Når modparten er en kapitalforvalter, skal den omsætningsbaserede KPI og den CapEx-baserede KPI udgøre den regnskabsmæssige bruttoværdi af gældsinstrumenter, lån og forskud og egenkapitalandele, vægtet med nøgletallet for de af modpartens investeringer, der er foretaget i økonomiske aktiviteter, der er i overensstemmelse med klassificeringssystemet, som beskrevet i bilag III og IV til denne forordning, dvs. at den regnskabsmæssige bruttoværdi ganges med kapitalforvalterens nøgletal for de samlede investeringer.

I forbindelse med investeringsmodtagende virksomheder, som er forsikrings- eller genforsikringsselskaber, skal benchmarket være investeringer, tegnede bruttopræmier eller, alt efter hvad der er relevant, samlede forsikringsindtægter, som hidrører fra beregningen af enten den omsætningsbaserede og CapEx-baserede investeringsmæssige KPI eller den forsikringsmæssige KPI for den investeringsmodtagende virksomhed i overensstemmelse med bilag XI og X til denne forordning.

Nævneren skal være den samlede regnskabsmæssige bruttoværdi af lån og forskud, gældsinstrumenter og egenkapitalandele i finansielle virksomheders relevante porteføljeregnskaber.

1.2.1.3. Nøgletal for grønne aktiver for detaileksponeringer

GAR for detaileksponeringer for lån til beboelsesejendomme eller renovering af boliger skal beregnes som en andel af lån til husstande med sikkerhed i fast ejendom til beboelse, eller som er tildelt med henblik på renovering af boliger, som er i overensstemmelse med klassificeringssystemet, jf. de tekniske screeningskriterier for bygninger, navnlig renovering og erhvervelse og ejerskab i overensstemmelse med henholdsvis afsnit 7.2, 7.3, 7.4, 7.5, 7.6 og 7.7 i bilag I til den delegerede retsakt om klima, i forhold til de samlede lån til husstande med sikkerhed i fast ejendom til beboelse, eller som er tildelt med henblik på renovering af boliger. Dette GAR skal omfatte oplysninger om omstillingsaktiviteter og oplysninger om beholdninger og strømme. Dette GAR finder kun anvendelse på investeringer, der er relevante for modvirkning af klimaændringer.

GAR for detaileksponeringer for forbrugerkreditlån til billån skal beregnes som andelen af lån, der finansierer biler, som opfylder de tekniske screeningskriterier som fastsat i afsnit 6.5 i bilag I til den delegerede retsakt om klima. Dette GAR skal omfatte oplysninger om omstillingsaktiviteter og oplysninger om beholdninger af lån, dog kun for lån, der er tildelt efter (datoen for anvendelse af denne forordning) og strømme af lån. Dette GAR finder kun anvendelse på investeringer, der er relevante for modvirkning af klimaændringer.

KPI'er, som vedrører detaileksponeringer, der finansierer økonomiske aktiviteter, der er i overensstemmelse med klassificeringssystemet, finder kun anvendelse på målet vedrørende modvirkning af klimaændringer.

i) Udlån til beboelsesejendomme

Kreditinstitutternes oplysningerne om KPI'er omfatter porteføljen over detailudlån, navnlig porteføljen over realkreditlån. Denne KPI skal offentliggøres under hensyntagen til opfyldelsen af de tekniske screeningskriterier for bygninger i overensstemmelse som fastsat i afsnit 7.2, 7.3, 7.4, 7.5, 7.6 og 7.7 i bilag I til den delegerede retsakt om klima.

Kreditinstitutterne offentliggør KPI'en for deres portefølje over udlån til beboelsesejendomme som en andel af lån til husstande med sikkerhed i fast ejendom til beboelse, som bidrager til miljømålet vedrørende modvirkning af klimaændringer, som fastsat i afsnit 7.2, 7.3, 7.4, 7.5, 7.6 og 7.7 i bilag I til den delegerede retsakt om klima, i forhold til de samlede lån til husstande med sikkerhed i fast ejendom til beboelse.

Kreditinstitutternene offentliggør oplysninger om beholdningerne af lån fra referencedatoen for offentliggørelsen og oplysninger om strømmene af nye udlån i offentliggørelsesperioden.

Tælleren for nøgletallet skal omfatte den regnskabsmæssige bruttoværdi af lån til beboelsesejendomme, som opfylder de tekniske screeningskriterier i afsnit 7.7 i bilag I til delegeret retsakt om klima.

I tælleren i kreditinstitutternes nøgletal skal der også tages hensyn til de lån, som gives til renovering af en bygning eller en bolig i overensstemmelse med de tekniske screeningskriterier for bygninger, jf. afsnit 7.2, 7.3, 7.4, 7.5 og 7.6 i bilag I i den delegerede retsakt om klima.

Nævneren skal omfatte den samlede regnskabsmæssige bruttoværdi af lån til husstande med sikkerhed i fast ejendom til beboelse plus den samlede regnskabsmæssig bruttoværdi af lån til husstande med henblik på renovering af boliger, idet dobbelttælling af lån undgås, hvis sidstnævnte er lån mod sikkerhed.

ii) Detailområdet — Forbrugerkreditlån til billån

Kreditinstitutterne offentliggør en KPI for lån til husstande med henblik på erhvervelse af et motorkøretøj (billån). En KPI skal svare til den andel af lån, som er forbundet med biler, der opfylder de tekniske screeningskriterier, jf. afsnit 6.5 i bilag I til den delegerede retsakt om klima.

Kreditinstitutterne tager hensyn til sådanne billån, som er tildelt fra datoen fra anvendelsen af kravene om offentliggørelse af oplysninger, både for KPI'en om beholdninger og om nye lån. Der tages ikke hensyn til ajourføring vedrørende beholdninger af lån, der er tildelt før anvendelsesdatoen.

1.2.1.4. GAR for lån og forskud, som finansierer offentligt ejede lejeboligbyggerier, og andre specialiserede udlån til offentlige myndigheder.

Når kreditinstitutter har en forretningsmodel, der i vidt omfang er baseret på finansiering af offentligt ejede lejeboligbyggerier, offentliggør de en KPI vedrørende den andel af bygninger, hvis køb kreditinstituttet finansierer, og som opfylder de tekniske screeningskriterier, jf. afsnit 7.7 i bilag I til den delegerede retsakt om klima. Dette GAR skal vurderes og offentliggøres af kreditinstituttet som en andel af lån til kommuner, som finansierer offentligt ejede lejeboligbyggerier, der opfylder de tekniske screeningskriterier, jf. afsnit 7.7 til bilag I til den delegerede retsakt om klima, i forhold til de samlede lån til kommuner, som finansierer offentligt ejede lejeboligbyggerier. Kreditinstituttet offentliggør også oplysninger om beholdninger og strømme.

Metodologien for efterregning af tælleren og nævneren er den samme som metodologien for udlån til beboelsesejendomme.

Med henblik på finansiering af andre aktiviteter og aktiver end offentligt ejede lejeboligbyggerier tager kreditinstitutter hensyn til den regnskabsmæssige bruttoværdi af projektfinansieringseksponeringerne for den offentlig myndighed, alt efter i hvilket omfang og med hvilken andel det finansierede projekt finansierer en økonomisk aktivitet, der er i overensstemmelse med klassificeringssystemet. Vurderingen af, hvorvidt dette krav er blevet opfyldt, skal baseres på oplysninger, som den offentlig myndighed har fremlagt, om det projekt eller de aktiviteter, som provenuet vil blive anvendt på. Kreditinstitutterne fremlægger oplysninger om den type af økonomisk aktivitet, der finansieres. Dobbelttælling tillades ikke. Når den samme specialiserede udlånseksponering kan have relevans for to miljømål, tildeler kreditinstitutterne den til det mest relevante miljømål.

1.2.1.5. Andre balanceførte eksponeringer — Tilbagetagen sikkerhedsstillelse i fast ejendom

Kreditinstitutterne offentliggør KPI for den andel af deres portefølje over tilbagetagen sikkerhedsstillelse i erhvervsejendomme og beboelsesejendomme, som besiddes med salg for øje, og som opfylder de tekniske screeningskriterier i afsnit 7.7 i bilag I til den delegerede retsakt om klima, med henblik på miljømålet vedrørende modvirkning af klimaændringer som en andel af tilbagetagen sikkerhedsstillelse i erhvervsejendomme og beboelsesejendomme, som opfylder de tekniske screeningskriterier, jf. afsnit 7.7 i bilag I til den delegerede retsakt om klima, i forhold til den samlede tilbagetagne sikkerhedsstillelse i fast erhvervsejendom og beboelsesejendomme.

Kreditinstitutternene offentliggør oplysninger om beholdningerne af lån fra referencedatoen for offentliggørelsen og oplysninger om strømmene af nye aktiver i offentliggørelsesperioden.

Tælleren i nøgletallet skal indeholde den regnskabsmæssige bruttoværdi af tilbagetagen sikkerhedsstillelse i erhvervsejendomme og beboelsesejendomme, som opfylder de tekniske screeningskriterier for bygninger i afsnit 7.7 i bilag I til den delegerede retsakt om klima.

Nævneren skal omfatte den regnskabsmæssige bruttoværdi af sikkerhed i erhvervsejendomme og beboelsesejendomme, som besiddes med salg for øje, og som kreditinstituttet har taget tilbage.

Kreditinstitutternene offentliggør oplysninger om beholdningerne af lån fra referencedatoen for offentliggørelsen og oplysninger om strømmene af nye udlån i offentliggørelsesperioden.

1.2.1.6. Samlet GAR

Kreditinstitutterne offentliggør oplysninger om det samlede GAR. Dette skal afspejle den kumulative værdi af de eksponeringsbaserede KPI'er ved i nævneren at medtage de samlede balanceførte aktiver uden eksponeringer, jf. artikel 7, stk. 1, og ved i den samlede tæller at medtage tællerne for de miljømæssigt bæredygtige eksponeringer for de eksponeringsbaserede KPI'er som følger:

a) samlet GAR for finansieringsaktiviteter rettet mod finansielle virksomheder for alle miljømålene

b) samlet GAR for finansieringsaktiviteter rettet mod ikkefinansielle virksomheder for alle miljømålene

c) GAR for eksponeringer for beboelsesejendomme, herunder lån til renovering af boliger, med henblik på målet vedrørende modvirkning af klimaændringer

d) GAR for billån til private med henblik på målet vedrørende modvirkning af klimaændringer

e) GAR for lån til lokale regeringer med henblik på boligfinansiering og andre specialiserede udlån.

f) GAR for tilbagetagen sikkerhedsstillelse i erhvervsejendomme og beboelsesejendomme, som besiddes med salg for øje.

Sammen med det samlede GAR offentliggør kreditinstitutter procentdelen af aktiver, som er udelukket fra tælleren for GAR, i overensstemmelse med artikel 7, stk. 2 og 3, og punkt 1.1.2 i dette bilag.

1.2.2. KPI'er for ikkebalanceførte eksponeringer

Kreditinstitutterne offentliggør et supplerende nøgletal for graden af sammenhæng med økonomiske aktiviteter, der er i overensstemmelse med klassificeringssystemet, for ikkebalanceførte eksponeringer, som kreditinstitutterne forvalter og kanaliserer, eller som de tildeler for at kanalisere kapitalstrømme i retning af økonomiske aktiviteter, hvis miljømæssige bæredygtighed kan vurderes i overensstemmelse med forordning (EU) 2020/852:

a) lån og forskud med sikkerhedsstillelse i finansielle garantier og andre gældsinstrumenter, der er rettet mod virksomheder, og

b) aktiver under forvaltning.

1.2.2.1. Grønt nøgletal for finansielle garantier til finansielle og ikkefinansielle virksomheder (»FinGuar KPI«)

Det grønne nøgletal for finansielle garantier til virksomheder skal defineres som den andel af finansielle garantier, der understøtter gældsinstrumenter, som finansierer økonomiske aktiviteter, der er i overensstemmelse med klassificeringssystemet, i forhold til alle de finansielle garantier, som understøtter gældsinstrumenter rettet mod virksomheder. Dette omfatter oplysninger om beholdninger og strømme. I forbindelse med modvirkning af klimaændringer skal dette også omfatte oplysninger om den andel heraf, som er henholdsvis mulighedsskabende aktiviteter og omstillingsaktiviteter. I forbindelse med tilpasning til klimaændringer skal dette omfatte oplysninger om den andel heraf, som er henholdsvis mulighedsskabende aktiviteter og tilpasningsaktiviteter.

Metodologien for efterregningen af KPI'en, som vedrører finansielle garantier, skal være den samme som den metodologi, der er beskrevet for KPI'er vedrørende lån og forskud og/eller gældsinstrumenter rettet mod virksomheder, men som anvendes på de underliggende lån og forskud/gældsinstrumenter, som kreditinstituttet understøtter.

1.2.2.2. Grønt nøgletal for aktiver under forvaltning (»AuM KPI«)

Det grønne nøgletal for aktiver under forvaltning skal være den andel af aktiver under forvaltning (egenkapital- og gældsinstrumenter) fra virksomheder, der finansierer økonomiske aktiviteter, der er i overensstemmelse med klassificeringssystemet, i forhold til de samlede aktiver under forvaltning (egenkapital- og gældsinstrumenter). Dette omfatter oplysninger om beholdninger og strømme. I forbindelse med modvirkning af klimaændringer skal dette også omfatte oplysninger om den andel heraf, som er henholdsvis mulighedsskabende aktiviteter og omstillingsaktiviteter. I forbindelse med tilpasning til klimaændringer skal dette omfatte oplysninger om den andel heraf, som er henholdsvis mulighedsskabende aktiviteter og tilpasningsaktiviteter.

Metodologien for efterregningen af AuM KPI skal være den samme som metodologien for kapitalforvaltere, jf. bilag III i denne forordning.

1.2.3. KPI'er, som vedrører andre tjenesteydelser end udlån — Gebyrer og provisioner (»F&C KPI«)

KPI'en for gebyr- og provisionsindtægter i forbindelse med tjenesteydelser, som har tilknytning til økonomiske aktiviteter, der er i overensstemmelse med klassificeringssystemet, skal defineres som en andel af kreditinstituttets gebyr- og provisionsindtægter fra virksomheder, som hidrører fra andre produkter eller tjenesteydelser end udlån, som er forbundet med økonomiske aktiviteter, der er i overensstemmelse med klassificeringssystemet, i forhold til de samlede gebyr- og provisionsindtægter fra virksomheder, som hidrører fra andre produkter eller tjenesteydelser end udlån.

Kreditinstitutterne offentliggør de gebyr- og provisionsindtægter, der er forbundet med andre leverede tjenesteydelser end udlån og kapitalforvaltning, herunder følgende tjenesteydelser (som indberettet af institutterne i overensstemmelse med skema 22.1 »Gebyr- og provisionsindtægter og -omkostninger efter aktivitet«, jf. gennemførelsesforordning (EU) nr. 680/2014):

a) udstedelse eller andre tjenesteydelser forbundet med tredjemands værdipapirer

b) modtagelse, formidling og udførelse på kunders vegne af ordrer til køb eller salg af værdipapirer

c) tjenesteydelser i form af virksomhedsrådgivning med tilknytning til fusioner og erhvervelser

d) tjenesteydelser i form af virksomhedsfinansiering med tilknytning til kapitalmarkedsrådgivning for erhvervskunder eller andre

e) private banking-relaterede gebyrer

f) clearing- og afviklingstjenester

g) opbevaring og andre dertil tilknyttede tjenesteydelser

h) betalingstjenester

i) gebyr- og provisionsindtægter for distribution af produkter, der er udstedt af enheder uden for koncernen til de nuværende kunder

j) lånetjenesteydelser

k) valutatransaktioner og internationale transaktioner.

Tælleren i KPI'en skal omfatte de gebyr- og provisionsindtægter, der er beskrevet i bilag V, punkt 284, i gennemførelsesforordning (EU) nr. 680/2014, fra andre tjenesteydelser end udlån og kapitalforvaltning, som leveres til virksomheder, og som har tilknytning til økonomiske aktiviteter, der er i overensstemmelse med klassificeringssystemet. Der skal foretages et skøn heraf ved vægtning af gebyr- og provisionsindtægterne fra hver modpart med den andel af virksomhedens omsætning og CapEx, der er forbundet med økonomiske aktiviteter, der er i overensstemmelse med klassificeringssystemet, og som bidrager til relevante miljømål som offentliggjort af virksomheden i overensstemmelse med artikel 8 i forordning (EU) 2020/852. For finansielle virksomheder skal det nøgletal for modparten, som skal anvendes, være det samme som for KPI'erne for disse virksomheder.

Nævneren skal være det samlede beløb, som udgøres af gebyr- og provisionsindtægter fra virksomheder, som hidrører fra andre produkter eller tjenesteydelser end udlån og kapitalforvaltning.

1.2.4. Andre oplysninger, som indgår i GAR GAR for handelsbeholdningen

Handelsbeholdningen skal udelukkes fra nævneren og dækningsgraden for det samlede GAR,

Kreditinstitutterne redegør for den investeringspolitik, der vedrører deres handelsbeholdning og dens overordnede sammensætning, og for eventuelle tendenser med hensyn til fremherskende sektorer og deres tilknytning til økonomiske aktiviteter, der er i overensstemmelse med klassificeringssystemet. De redegør ligeledes for potentielle begrænsninger med hensyn til klima- og miljørisici for så vidt angår graden af tilknytning til økonomiske aktiviteter, der er i overensstemmelse med klassificeringssystemet, og for hvordan de forvalter de miljørisici, der kan få indvirkning på beholdningens værdi.

Når en handelsbeholdning spiller en vigtig rolle i kreditinstituttets forretningsmodel, navnlig når kreditinstitutter ikke opfylder betingelserne i artikel 94, stk. 1, i forordning (EU) nr. 575/2013 eller betingelserne i nævnte forordnings artikel 325, stk. 1, offentliggør kreditinstitutter kvantitative oplysninger og KPI'er, som viser, i hvilket omfang instituttet handler med miljømæssigt bæredygtige aktiver, og i hvilket omfang det bidrager til at fremme handel med denne type aktiver.

Kreditinstitutterne offentliggør følgende oplysninger:

a) samlet handel i offentliggørelsesperioden med instrumenter, der er i overensstemmelse med klassificeringssystemet, herunder absolutte indkøb plus absolutte salg af miljømæssigt bæredygtige værdipapirer

b) samlet handel i offentliggørelsesperioden med værdipapirer, herunder de samlede absolutte indkøb plus samlede absolutte salg af værdipapirer.

Absolutte indkøb plus absolutte salg af miljømæssigt bæredygtige værdipapirer skal medtages i tælleren i kreditinstituttets specifikke GAR for handelsbeholdningen. Samlede absolutte indkøb plus samlede absolutte salg af værdipapirer skal medtages i nævneren i GAR for handelsbeholdningen.

Der skal foretages et skøn af den del af tælleren, der indgår i GAR for handelsbeholdningen, ved vægtning af den regnskabsmæssige bruttoværdi af gældsinstrumenter og egenkapitalinstrumenter, der er indkøbt og/eller solgt, fra hver modpart med den andel af virksomhedens omsætning og CapEx, der er forbundet med økonomiske aktiviteter, der er i overensstemmelse med klassificeringssystemet, og som bidrager til relevante miljømål som offentliggjort af den pågældende virksomhed i overensstemmelse med artikel 8 i forordning (EU) 2020/852. For finansielle virksomheder skal det nøgletal for modparten, som skal anvendes, være det samme som for KPI'erne for disse modparter.









BILAG VI

SKEMA TIL KREDITINSTITUTTERS KPI'ER







Skema nr. Betegnelse 0 Sammenfatning af KPI'er 1 Aktiver med henblik på beregning af GAR 2 GAR — Sektoroplysninger 3 KPI for GAR i beholdningen 4 KPI for GAR i strømmen 5 KPI for ikkebalanceførte eksponeringer 6 KPI for indtægter fra gebyrer og provisioner, som hidrører fra tjenesteydelser, der ikke er udlån og kapitalforvaltning 7 KPI for handelsbeholdningen

0. Sammenfatning af KPI'er, som kreditinstitutter skal offentliggøre i henhold til klassificeringsforordningens artikel 8

1. Aktiver, der indgår i beregningen af GAR

2. GAR — Sektoroplysninger

3. KPI for GAR i beholdningen

4. KPI for GAR i strømmen

5. KPI for ikkebalanceførte eksponeringer

6. KPI for indtægter fra gebyrer og provisioner, som hidrører fra tjenesteydelser, der ikke er udlån og kapitalforvaltning

7. KPI for handelsbeholdningen









BILAG VII

INVESTERINGSSELSKABERS KPI'ER

Indhold af KPI'er, som investeringsselskaber skal offentligøre

1. Anvendelsesområde for KPI'erne

Offentliggørelse af KPI'er og metodologien skal omfatte og udformes separat for alle følgende tjenesteydelser, jf. del A i bilag I til direktiv 2014/65/EU:

a) investeringsselskabers aktiviteter, som udgør handel for egen regning, uanset om investeringsselskaberne er de primære handlende, eller om de handler på vegne af deres kunder i overensstemmelse med del A, punkt 3, i bilag I til direktiv 2014/65/EU

b) investeringsselskabers investeringsserviceydelser og -aktiviteter, som ikke udgør handel for egen regning i overensstemmelse med del A i bilag I til direktiv 2014/65/EU, med undtagelse af nævnte dels punkt 3.

accessoriske tjenesteydelser som opført i del B i bilag I til direktiv 2014/65/EU skal udelukkes fra anvendelsesområdet for oplysningerne.

De investeringsserviceydelser og -aktiviteter, der skal medtages i henhold til oplysningskravene i artikel 8 i forordning (EU) 2020/852 og nærværende forordning, skal omfatte følgende:

a) modtagelse og formidling af ordrer vedrørende et eller flere finansielle instrumenter

b) udførelse af ordrer for kunders regning

c) handel for egen regning

d) porteføljepleje

e) investeringsrådgivning

f) afsætningsgaranti for finansielle instrumenter og/eller placering af finansielle instrumenter på grundlag af en fast forpligtelse

g) placering af finansielle instrumenter uden fast forpligtelse

h) drift af en MHF

i) drift af en OHF.

2. Investeringsselskaber, som handler for egen regning

Investeringsselskaber, som handler for egen regning, oplyser følgende KPI'er:

2.1. KPI'er forbundet med deres aktiver som:

— andelen af aktiver, der er forbundet med økonomiske aktiviteter, der er omfattet af klassificeringssystemet, ud af de samlede aktiver

— andelen af aktiver, der forbundet med økonomiske aktiviteter, der er i overensstemmelse med klassificeringssystemet, ud af de aktiver, der er forbundet med økonomiske aktiviteter, der er omfattet af klassificeringssystemet, og

— andelen af aktiver, der er forbundet med økonomiske aktiviteter, der er i overensstemmelse med klassificeringssystemet, ud af de samlede aktiver (GAR).

Med henblik på beregningen af KPI'er skal der tages der hensyn til følgende:

2.2. Omfattede investeringsmodtagende virksomheder

De omfattede investeringsmodtagende virksomheder skal inkludere ikkefinansielle virksomheder, ikkefinansielle virksomheder, som ikke er omfattet af artikel 19a og 29a i direktiv 2014/95/EU, finansielle virksomheder og finansielle virksomheder, som ikke er omfattet af artikel 19a og 29a i direktiv 2014/95/EU.

For investeringsmodtagende virksomheder, som er omfattet af artikel 19a og 29a i direktiv 2014/95/EU, anvender investeringsselskaber de KPI'er, som investeringsmodtagende virksomheder offentliggør i henhold til denne forordning. For investeringsmodtagende virksomheder, som ikke er omfattet af direktiv 2014/95/EU, finder artikel 8, stk. 3, i denne forordning anvendelse.

2.3. Omfattede investeringsinstrumenter — aktiver

For investeringsinstrumenter skal beregningen af KPI'er omfatte gældsinstrumenter, egenkapitalinstrumenter, likvide midler, som er rettet mod investeringsmodtagende virksomheder, og alle andre aktiver.

2.4. Beregningsmetode

Med hensyn til efterregningen af GAR for investeringsselskabers tjenesteydelser og aktiviteter, som udgør handel for egen regning, tager investeringsselskaber udgangspunkt i investeringsmodtagende virksomheders omsætningsbaserede KPI og CapEx-baserede KPI for hvert miljømål.

Tælleren skal udformes som værdien af investeringer, vægtet med andelen af økonomiske aktiviteter, der er i overensstemmelse med klassificeringssystemet, med en inddeling efter den investeringsmodtagende virksomheds omstillingsaktiviteter og mulighedsskabende aktiviteter, dvs. efter den andel af den investeringsmodtagende virksomheds omsætning og CapEx, som er forbundet med økonomiske aktiviteter, der er i overensstemmelse med klassificeringssystemet.

Det vægtede gennemsnit af værdien af investeringer skal baseres på andelen af økonomiske aktiviteter, der er i overensstemmelse med klassificeringssystemet, i investeringsmodtagende virksomheder, som måles ved følgende:

a) for investeringsmodtagende virksomheder, som er ikkefinansielle virksomheder, omsætningsbaserede og CapEx-baserede KPI'er, der hidrører fra beregningen af den investeringsmodtagende virksomheds KPI'er, i overensstemmelse med bilag I og II

b) for investeringsmodtagende virksomheder, som er kapitalforvaltere, omsætningsbaserede og CapEx-baserede KPI'er, der hidrører fra beregningen af den investeringsmodtagende virksomheds KPI'er, i overensstemmelse med bilag III og IV

c) for investeringsmodtagende virksomheder, som er kreditinstitutter, det omsætningsbaserede og CapEx-baserede nøgletal for grønne aktiver, der hidrører fra beregningen af nøgletal for grønne aktiver, i overensstemmelse med bilag V og VI

d) for investeringsmodtagende virksomheder, som er investeringsselskaber, investeringer og indtægter, som hidrører fra beregningen af den investeringsmodtagende virksomheds omsætningsbaserede og CapEx-baserede KPI'er, i overensstemmelse med bilag VII og VIII, alt efter den andel af tjenesteydelser og aktiviteter, hvor der handles for egen regning, og den andel, hvor der ikke handles for egen regning, ud af investeringsselskabets indtægter

e) for investeringsmodtagende virksomheder, som er forsikrings- eller genforsikringsselskaber, investeringer, tegnede bruttopræmier eller, alt efter hvad der er relevant, samlede forsikringsindtægter, som hidrører fra beregningen af enten den omsætningsbaserede eller den CapEx-baserede investeringsmæssige KPI, eller i givet fald kombineret med den forsikringsmæssige KPI for de investeringsmodtagende skadesforsikrings- og genforsikringsselskaber i overensstemmelse med bilag IX og X.

For gældsinstrumenter, der er udstedt af en investeringsmodtagende virksomhed med henblik på at finansiere specifikke aktiviteter eller projekter, eller når den investeringsmodtagende virksomhed har udstedt miljømæssigt bæredygtige obligationer, vurderer investeringsselskaberne disse gældsinstrumenter baseret på, hvorvidt de finansierer økonomiske aktiviteter, der er i overensstemmelse med klassificeringssystemet, på grundlag af de oplysninger, som den investeringsmodtagende virksomhed har offentliggjort.

Uanset dette punkt 2.4, andet og tredje afsnit, skal gældsinstrumenter, som har til formål at finansiere specifikke identificerede aktiviteter, projekter eller miljømæssigt bæredygtige obligationer, som er udstedt af en investeringsmodtagende virksomhed, medregnes i tælleren op til værdien af de økonomiske aktiviteter, der er i overensstemmelse med klassificeringssystemet, som provenuet af nævnte obligationer og gældsinstrumenter finansierer, på grundlag af oplysninger, som er fremlagt af den investeringsmodtagende virksomhed.

Med henblik på nævneren skal de samlede aktiver omfatte alle aktiver, som investeringsselskaberne har investeret for egen regning.

3. Investeringsselskaber, som ikke handler for